DONALD TRUMP AN THLAK BAK AHCUN TTIHNUNG ACHUAK KHO MI SI CANG – The Chinlung Post\nSalai Lairamthang:Democrats party hruaitu hna nih Vice President Mike Pence cu 25th Amendment timi phung hmang in President Donald Trump cu a rian phuah an forh. Asinain President Mike Pence le Republican hruaitu hna nih an duh lai zumh a um lo. 25th Amendment timi cu a tawinak in President nih a rian a tuan kho ti lo tiin Vice President nih chan khawhnak phung a si.\nSaya Van Tum: Pu Trump ttanhtu pawl hnemhnak le fimchimhnak. Pu Trump a sungh ruangah le thil ttha lo, Capitol innpi I a tuah ruangah miphun dang si hna seh, Laimi (Chinmi) si hna seh tampi nih an kaltak cang. Hi hnulei zongah an kaltak len rih lai. A party upa cheukhat zongnih an rem ti lo. A fale, a chungkhar ca zongah zeitluk ningzak dah a si mu. A sungh ruangah a minung pawl cu tuan tein thil ttha lo tuah ding in a rak forh cang hna I mah cu a hlawhtling. Asinan atutiang keimah sual le palh a si a ti lo. Democratic party pawl nih a rangnak in President ttuan ti lo ding in an I zuam lio a si.\nAn hlawhtling lai maw tling lai lo cu kan cuanh hna lai cu. Atu lio cu, Trump a sungh ruangah amah a ttanhtu pawl nan lung a rawk tuk, nan thin lawng a har, nan I hngilh kho ve lo I nan ing lawng a puang I Biden a ttanhtu pawl cu nan kan huat chinchin ve. Mah bantuk lioah Biden a ttanhtu pawl zong nih cattial lo ding le dai tein um ding kan si ko nan keicu ka rak peh lengmang ko hi. Nan lung fak chinchin seh tiah ka ttialmi a si lo. Trump zong siseh, a ttanhtu pawl, Laipawl zong nan sungh ruangah kan tuarpi ve hna.\nKeicu tuan pi tein ka rak chim ciabang, Laimi (Chin miphun) le Chinram a lamkip in kan tthangcho khawhnak dingah Profet bantuk in Facebook chungah dinnak, biadik biahman, le cawnpiaknak hman cu ka aupi ve lai tiah ka rak ttial cang kha aw. Miphun khat u le nau kan si hna I Trump le Biden ttanh ruangah kan I huat ding a silo I kan I ral ding zong a si fawn lo. Pakhat le pakhat kan ttanhnak a ruang te kha kan I chim hna lai I kan I ruah ko hna lai. Pakhat le pakhat nem tein kan palhnak kan I remh hna lai I cu ti cun kan dihter awk a si ko.\nKan Pupu Biden cu atu thla ni 20 ah US president rian a luhnak lawmhpi a si cang lai I a rian cu a thok cang lai. Mah in cun atu thimnak kong cu a lim cang ko lai. Kan dai dih cang ko hna lai. Atu liote hi a caan a si ruangah keizong nichiar tein ka van ttialnak a si. Pu Trump a ttanhtu, mi tampi nih ttial ti hlah nan ka ti lengmang. Na cattial hi mi na ti hnawhtuk nan ka ti. Mi ti hnawh ka tim bel lo. Ca ka ttial ruangah fangkhat hmanh phaisa ka ngah lo. A tak te cun, thuk deuh le kau deuh in khuaruat kho ve hna seh law thil tampi thei ve hna seh ti kan duhpiak ruang hna ah ka rak ttial lengmangnak a si.\nA ka vawlpammi pawl zong kan ngaihthiam ko hna. Thla zong kan campiak ko hna. A cheu cu ka facebook timeline I khawhmenh (comment) nan pekmi zong kan hlonh piak hna ruangah nan cungah ka thin a har hlei lo. Messenger in ca a ka kuami cheukhat zong kan phihpiak hna ruangah kan hua hna lo, ka thin a har fawn lo. Thinhar le mihuat cu sual a si. Khrihfa sining he zong a tlak lo. Ka cattialmi tangah “thih ding” ti bantuk in khawmenh a pemi pa zong na konglam ka theih I zei Khrihfa buu ahdah member na si zong kan theih ko.\nNa Khrihfa bu le na pastor nih an in piangthar ter kho rua lo. Na cahrang ah thla kan campiak ko. A rauh hlanah na piangthar ko lai. Pu Trump le a chungkhar hi ka hua hna lo keimah pumpak in. Trump zong a rum ning le a inn le lo pawl an tthatnak kong video documentary zong a luancia kum 5 hrawngah ka facebook ah ka rak post bel cang. A fanu, Ivanka Trump le bang cu ka uar bak. A video zong ka facebook ah ka rak post bel cang. A dawh ning, a fel ning ka rak ti. Asinan Laimi (Chinmi) tampi nih nan I thawh I Trump cu Pathian thimmi, hmanmi, a umpi mi le Khrihfa ttha a si, ti bantuk in nan chim I nan ruahmi hi 100 ah 100 ka pom lo.\nA palh tukmi ruahnak a si ka ti. Mah nan ruahnak hi nan palh, a hman lomi a si ka ti ruangah ka rak ttial lengmang nak a si. Trump cu Pathian nih a thim a hman nan timi nih a sawhmi cu Pathian kha duh poah in tuah nan timh I Pathian kha hngakchia le zei thei lo bantuk men in nan ruah cu. Pathian zei I nan rel lo zong a si fawn. Pathian cu nan kutchung ah hum nan timh. Pathian nih Trump bantuk thinlung put le ziaza a neimi a hmang bal hna lo. A thil tuahmi le a nun ziaza le a biachim le a lungput in nan theih ko lai. Mah ruangah Trump ttanh le dirpi cu pialsual/kalsual phunkhat a si ve ka tinak a si.\nTrump bantuk Pathian nan thimter I nan hmanter mi cu sual ngaingai a si ve. Ka cawnmi le ka theihmi, le ka thiammi pawl hi ka miphun hawi caah tthahnem santlai si ve seh tiah nan zawn ka ruah ruangah ka van ttial lengmang nak a si.Kan ti hnawh hna lo I kan ti hram fawn hna lo. A caan ahcun ka bia a fak ngai ve ko lai. Mah zongcu kan dawt hna ruangah a si ko. Nan lungfim deuh seh ti ka duh ruangah a si ko. Kau deuh le thuk deuh in thei ve hna seh ka ti ruangah a si ko. Nu le pa nih fa le cu nem tein nun kan chimh hna I an ngai lo ahcun fungfek in kan tuk tawn hna.


Biden Cu Meeting Tuahnak Zongah A Hngilh Diam Ko!President Si-awk Cu A Tlak Tuk Lem Lo Hih! – Chuncha News\nSleepy Joe cu meeting tuahnak zongah a hngilh diam ko, aa hngilh lo hmanh ah a ih hmu kuu peng, Nikhat ah sumilam 10 tal a ih lo ahcun a lungfim tuk lo an ti. Amah zohkhenh tu pakhat cu chiah peng hauh dawh a si. Election campaign tik ahcun a fawi te lai lo. Amah ngai US President si ahcun ramdang hmai ah kan mualpho te lai.\nRelchap<< Ka u Kawi Aung Pa (Pu LMC),:Voihnih khengte candidate in hnawl a tuar cangmi ka si caah atu bantuk in party nih candidate hmun an in pek lomi le an in dinhtermi cungah na tuar dingmi hi kan theihthiam piak ngaingai. Kan tuarpi ngaingai. Azeikhom si ah buupi nih khuakhanmi cu pom khawh tu izuam ko kun usih. Pathian khuakhan a si ko lai tiah pom ko usih. Kei zong cuh loin dawh ka um ve ko lai hih.\nNa thachia hrimhrim hlah. Kan no tuk ko rih dakaw. Ramkhel ahcun caan tampi kan nei ko rih. Miphun rian cu MP si theng le party chungtel si theng lawngin ttuanmi a si lem lo i hmunkhat ah kan miphun caah kan ttuantti dih ko hna lai. Chin miphun cu kan tlawm tuk caah miphun rian ahcun aho hmanh kutsih ai thlah ding kan um lo. Rian kan ttuantti dih ko hna lai.Na ca post mi kongah — na dirhmun na tialmi pawl cu — na hmuhning le na dirhmun si ko caah ka theihthiam ko. Keimah kong na hun chimmi tete zawn belte ah na ka ruah palhmi pa (3) te fianter ka duh ko -(1) Na ca i 4nak ah “CBT nih [candidate] sohluah a chiah i Thantlang EC upa nih voi 2 kan ceih l” timi kha sohluah ca kha March thla ah voikhat June thla ah voikhat tiin voi 2 bak ka chiahmi kha nangmah Chairman le ka pa Tialawipa (Pu Tum Sang) nih nan ka hnawlpiak i EC ah nan ka chuahpiak duh lo cumu.\nNan ka hnawlnak ca zong cu a um ko. Cun, Central in Team thlahmi an rak rat zongah EC ko uhlaw CBT sohluah hi ceihpiak uh an ti i zongah nan duh lo cumu. Kum 2016 lio tein kan khiah cangmi a si nan ti.(2) Na ca i 7nak ah “CEC meeting ah CBT nih a chuahpi” na timi hi ka chuahpi hrimhrim lo. CEC nih thlahmi Team tu nih nan sin an rat i an hmuhmi– EC nan kawh duh lonak, nan rak hro hna nak, sandah kan in piah hnawh hna lai nan rak tinak tepawl— kha CEC meeting ah report (asiyinkhansa) an chuahpi i cucu action an lakmi a si. Kei cu meeting ah zeihmanh kai thlaak lo dakaw.\n(3) Na ca i 8nak ah “CBT candidate hmuh khawhnak dingah khua an khan” timi zong hi purhdahnak sawhsawh a si. MP cuh duh tukmi kan lawh caah “Kai cuh lailo” tiah zapi theih in ka thanh cangmi a si.Pumpak le buu rian cawh hlah usih. Ramkhel le buu rian ah kan ruahnak aa danmi kha pumpak ah luhter hlah usih. Kei cu tii le chiti cawh ka duh ballo. Buu le ramkhel ah kan ruahnak aa dang nain pumpak in kan hua hrimhrim hna lo i kan upat peng ko hna. Kan tlaihchan peng ko hna lai. Miphun ah na ttuan hawi,:Chinku Pa (TT).


USA Chinmi tamnak thawngpang a chia tak tak; ralrin chin ko hna u sih\nDallas county chungah tuni Covid-19 zawtnak in azawmi minung 572 an hmuh hoi hna. Cucaah minung 20,737 an zaw cang. Tuni a thimi pakhat telhin a thimi zate hi 353 a phan cang.\nZawtnak a chekmi ah mah zatzat a zawmi a si hin cun amah le amah zawtnak nih a ka chawnh ti a thei lo le a chek lomi chungah zeitluk dah a tam lai ti cu Doctor degree ngahmi si lo zongah fawite in tuak khawh le ruah khawh asi ko.\nDallas biaceih bawi Jenkins nih mipi kiang um, innleng a si zongah hmaihuh hi 100 % bak in ihuh hram ulaw tiin nawlnak a tuah. Credit- Salai ZT Lian\nBe the first to comment on "USA Chinmi tamnak thawngpang a chia tak tak; ralrin chin ko hna u sih"


Coronavirus Zawtnak Thar Ruangah Mi 41 An Nunnak A Liam Cang – Chin Community in Norway\nTulio vawlei a hnintu, tuluk ram ah hmuhmi Coronavirus zawtnak thar pakhat cu Coronavirus (2019-nCoV) tiah amin an sak colh, tutiang ah mi 41 nunnak a laak cang hna, khualtlawng millions 55 tluk an khuallam hnahnawhnak a peek rih fawn hna.\nTuluk ram Wuhan khua ah sak an timhmi sizung hmun an thianh cuahmah lio.\nMi million 11 tluk khua an saknak Tuluk khuapi Wuhan, Huanan Seafood an zuarnak hmun hrawngin hi zawtnak hi ai thawk tiah an zumh caah, rili ramsa pakhatkhat in i thawk sehlaw a dawh ko tiah zumh asi.\nAPF ttialnakah zawtnak tthenh a tongmi 1300 tluk an phan cang i, tuluk ram chim loin, ram dang tam nawn [France, Japan, Nepal, Singapore, Taiwan, South Korea, Thailand, Vietnam, USA] ah zawtnak a pet cang a ti.\nWashington Post nih cun, a thimi an dihlakin kum 55 cungkai lawngte an si tiah a ti. Cucaah, hi zawtnak hi thisa a der deuhmi le kum upa deuh hna cungah faak deuhin rian a ttuan tiah ruah asi.\nHi zawtnak hi, SARS (Severe Acute Respiratory Syndrome) le MERS (Middle East Respiratory Syndrome) hna bantukin cumpi tlangrai [tak linh, khuhkhuh/hrawmfah, cuapphin, thawchuah iharh tibantuk…] ai lo ngaimi zawtnak asi ve nain, daitlan sual ahcun nunnak ca tiangah ttih a nung khomi zawtnak asi tiah theih asi.\nSARS zawtnak zong kha 2002 ah Guangdong, Tuluk tthiam ah an rak hmuhmi zawtnak asi i, ram 37 ah a rak karh manh, a zawmi 8000 lakah 774 nunnak a rak laak manh hna.\nBiatak tein cozah, zatlangbu hna le mipi lei cawlcanghnak hna in zawtnak a karh lo nak caah ttuan cuahmah asi. Tuluk cozah zong nih a rannak in sizung nganpi (Kvadrat meter thong 25 a kaumi le ihkhun 1000 tlum) ni 10 chungah sak dih dingin an thawk cuahmah.\nWHO (Vawleicung Ngandamnak Bupi) zong lakhruak tonnak an ngei ai thawknak tuluk le ram dangdang cozah hna sinah siseh ruahnak cheuhnak an tuah.\nFolke Helse Institutt (FHI), Norway mipi ngandamnak zohhlattu nih mipi sinah ruahnak a pekmi a tlangpiin cun;\n– Coronavirus (2019-nCoV) hi khamnak, damhnak si an ser kho rih lo caah kan i ralrin khun a herh.\n– I ralrin khawhmi cu; kut thiang tein i ttawl le thianghlim tein cawlcangh tthutdir khawh i zuam ding.\n– Tuluk a tlawngmi theihhngalhmi hna he neihniam tein um-tthutdir kha kan i ralrin deuh a hau.\nPrevious Previous post: En knusende dom for Myanmar\nNext Next post: Norway Cozah Chung Thar Thlennak


US nih Iran Ralbawi a Thah Hlan ah a Cangmi US-Iran Karlak Entainak – THE CHIN JOURNAL\nUS nih Iran Ralbawi a Thah Hlan ah a Cangmi US-Iran Karlak Entainak\nIran cu Middle East hmunram ah a ummi Arab ram (Muslim ram) vialte lak ah ralhriam lei in a tthawng bikmi le ralhriam sernak lei ah fimthiamnak sang bik a ngeimi ram a si.\nCareltu Fianhnak: Middle East Hmunram (Middle East Region) timi cu Iran, Iraq, Israel, Saudi Arabia, Turkey, Syria, Egypt, UAE, Lebanon, Qatar, Kuwait, Jordan, Palestine, Yemen, Bahrain, Oman, Cyprus timi ram pawl an umnak hmunram zapi khi a huap in Middle East (Vawlei Nichuah-Laifang) tiah auh a si.\nIran Nuclear Hnatlaknak in US a Chuak\nUS President tthing Barack Obama chan ah Iran nuclear hnatlaknak an rak tuah khawh i, Iran cung sipuazi phihkhamhnak an dindorh bang in US-Iran karlak pehtlaihnak a rak ttha deuh ngaingai.\nIran Nuclear Hnatlaknak cu vawleicung ramtthawngttha bikbik a simi United States, United Kingdom, Russia, France, China, Germany le Iran karlak ah April 2015 ah an rak tuahmi hnatlaknak a si.\nSihmanhsehlaw, President Donald Trump a hun kai hnu May 2018 ah “Iran nih nuclear ralhriam hnatlaknak kan ngeihmi a upat lo, ralhriam serchuah ding in hneksaknak a tuah peng ko,” tiah US nih a ti caah Obama chan i tuahmi Iran nuclear hnatlaknak in US a chuak.\nIran cung ah sipuazi dantatnak US nih fak piin a tuah tthan i, cu caan thawk cun US-Iran karlak entainak a hun i sem tthan.\nIran nih Nuclear Ralhriam Sernak ah Uranium a Serchuah Than\nUS nih Iran Nuclear Hnatlak in a chuah hnu le Iran cung ah sipuazi dantatnak a tuah tthan hnu ah Iran nih Nuclear bomb sernak ah an hmanmi Uranium serchuah hram a thawk tthan ve i, ballistic missile hneksaknak pawl zong a hun tuah.\nNorway le Saudi Arabia Tilawng Pali Puah an Tong\nUS le Iran karlak entainak a linhsat cingling ah UAE ram lei ah a panhmi Norway le Saudi Arabia thilphortu tilawng pali cu Gulf of Oman timi rili cung ah May 12, 2019 ah bomb in puah an tong.\nUS le France nih hlathlainak an tuah tik ah Norway le Saudi Arabia tilawng pali bomb in puah kong ah ttuanvo ngeitu bik cu Iran hi a si, tiah sual an phawt.\nJapan le Norway Zinan Phortu Tilawng Pahnih Puah an Tong Than\nJune 13, 2019 ah Gulf of Oman lei kalnak rili cung ah Japan le Norway ram ah license tuahmi zinak phortu tilawng pahnih bomb in puah an tong tthan.\nMah tilawng pahnih bomb in puah kong zong ah Iran hi direct bak in pehtlaihnak a ngei, tiah US nih a puh tthan.\nSaudi Arabia le UK zong nih US nih a chim bang in Iran hi ttuanvo ngeitu bik a si, tiah an puh ve.\nIran nih US Drone Vanlawng a Kah\nJune 20, 2019 ah Persian Gulf le Oman Gulf karlak rili cung ah a zuangmi US drone vanlawng cu Iran nih tla lak in a kahpiak.\nIran nih, “Kanmah Van hmun ah a zuan caah kan kah,” tiah a chim i US nih cun, “International Airspace ah kan zuang ko,” tiah a ti ve.\nSaudi Arabia Zinan Sehzung Kah a Tong\nSeptember 14, 2019 ah Saudi Arabia ram i, vawleicung zinan sehzung ngan bik pahnih cu Drone vanlawng in kah an tong.\nYemen ram ah hram a bunhmi Houthi hriamtlai nih kanmah nih kan kah an ti nain Saudi Arabia le US nih Iran an puh. Aruang cu Houthi hriamtlai hi Iran he pehtlaihnak a ngeimi a si.\nIraq Ram US K1 Military Base Rocket Bomb in Kah a Tonnak\nDecember 27, 2019 ah Iraq ram, Kirkuk khua pawng i US ralkap hmunkhuarnak K1 Military Base cu rocket in an rak kah i American Contractor pakhat a thih pin ah hliamhma a pumi an um len.\nRocket bomb in K1 Military Base a kaptu hi Iran he pehtlaihnak a ngeimi hriamtlai pawl an si, tiah US nih sual a phawt i, Iran cung ah lehrulnak kan tuan ve lai, tiah U.S. Secretary of State Mike Pompeo nih a rak chim.\nUS nih Iran a Lehrul\nIraq ram US ralkap hmunkhuarnak K1 Military Base kah a tonmi kong le US contractor a thihmi kong ah US nih December 29, 2019 ah lehrulnak a tuah colh ve.\nIran nih ralhrim le chawva lei zong in bawmhnak a pekmi Shia Muslim ralkap bu “Kata’ib Hezbollah” hmunkhuarnak cu December 29 ah US nih vanlawng in a den ciammam i Hezbollah ralkap 25 an thih pin ah minung 50 leng hliamhma an pu.\nKata’ib Hezbollah ralkap bu hi Shia Muslim pawl fonh in Iraq ram ah an dirhmi a si i, ISIS ralhrang rak doh lio 2014 ah an rak sermi Popular Mobilization Force timi ralkap bu he ttuan tti zong an si.\nIraq Ram Green Zone i US Embassy Doh a Tonnak\nUS nih Kata’ib Hezbollah hmunkhuarnak vanlawng in a den hnu ah Hezbollah ralkap a dirkamhtu hna le anmah Hezbollah ralkap chungtel pawl nih Iraq ram Green Zone ah a ummi US Embassy cu an vung kal hnawh i lungtum le mei tibantuk pawl nih US Embassy innpi cu an cheh len.\nHi US Embassy hi Iraq ram Baghdad khua i International Zone or Green Zone timi hmunhma chung ah a ummi a si i, Iraq ralkap nih runvennak zong ttha tein an tuahmi a si.\nAsinain, US Embassy hrawh ding in le US pawl tthawldawi ding in a rak rami mipi cu runvennak a latu pawl nih an kham hna lo i hauhruang ttha tein kulh dihmi US Embassy lenglei tual tiang an phan.\nSuimilam panga chung hrawng US Embassy cu lenglei in doh a tong i Embassy chung ah a ummi rianttuantu pawl nunhimnak ca zong ah ttih a nung ngaingai. Suimilam panga hnu ah Iraq nih ralkap 30 a thlah hna i runvennak a lakpiak tthan hna.\nPuanzar Phen ah a Ummi Iran le Major General Qasem Soleimani Thihnak\nA cunglei thil sining vialte hi Iran ramchung ah a cangmi an si lo nain puanzar phen in ttuanvo a ngeitu bik cu Iran a si, tiah US nih fek tein a zumh.\nHi kong ah Iran ramleng ral lei cawlcanghnak ttuanvo a latu Quds Force ralkap bu hi chaaktlaitu bik a si, tiah theih a si fawn.\nQuds Force cu Iran rampi runvengtu ralkap Islamic Revolutionary Guard Corps (IRGC) i ralkap bu pakhat a si i, Iraq, Syria le Lebanon ram ah a ummi Hezbollah hriamtlai he pehtlaihnak thukpi a ngeimi an si.\nQuds Force a hruaitu an luzik cu Major General Qasem Soleimani hi a si. Middile East chung US le US he pehtlaihnak a ngeimi ram hna i rianttuannak pawl hrawhral le hnahnawhnak a pe tawntu an luzik cu Major General Qasem Soleimani hi a si, tiah zapi nih theih a si.\nUS President thing Bush le Obama chan ah Major General Qasem Soleimani hi thah ding in khua an rak khaan bal nain Middle East ah buaibainak fak tuk in a chuak lai ti an phan ruang ah an kut an rak zo ngam lo.\nSihmanhsehlaw, atu President Donald Trump chan a hun phak tik ah amah pumpak nawl peknak in January 3, 2020 ah Iraq ram ah Major General Qasem Soleimani cu US nih a hun thah taktak hi a si.\nMiddle Ramkhel lei Thiamsang Ruahnak\n“Atu bantuk in Iran nih Quds Force hmang in Middle East ah US rianttuannak pawl hrawhral le hnahnawhnak a peknak aruang cu Middle East ah Iran nih US he Power Balance tuah a duh ruang a si,” tiah Middle East ramkhel lei thlihran a cuantu thiamsang hna nih an ruah ve.\n2003 ah US nih Iraq cu ral lei in a rak luh hnawh. Cu caan thawk cun Middle East ah US huham a karh ngaingai. Middle East ah a ummi Saudi Arabia, Oman, Kuwait, Iraq, UAE, Turkey, Jordan le Israel tibantuk ram pawl ah US nih ralkap hmunkhurnak le ralhriam fimnak aa ngeih dih.\nCucaah, Middle East chung Muslim ram hna lak ah a tthawngttha bikmi Iran nih a inntual ciacia ah a huham a ngan chin thluahmahmi US lehrul ding in 2003 thawk in a hun cawlcangh ve hi a si, tiah thiamsang pawl nih an langhter.


LOHTLAU BAK SI CANG, RALHRANG CAAH THAWNGPANG TTHATUK A CHUAK – The Chinlung Post\nLOHTLAU BAK SI CANG, RALHRANG CAAH THAWNGPANG TTHATUK A CHUAK\nAugust 12, 2021 admin World News 0\nMin Aung Hlaing caah thawngpang ttha taktak a chuak ve cang. Tuluk nih ralhrang kawlralkap sin ah dollar 6 million a pek hna lai. Tuluk cozah nih nawlngeihnak latu ralhrang kawlralkap hna sin ah thanchonak rian 21 ttuannak caah dollar 6 million bawmhnak a pek lai tiah Myanmar Foreign minister nih thanhnak atuah. Hi konghe pehtlaiin a tanglei bangin an langhter chih.\nAliamcia February nikhat in mipi thimtlinmi cozah pawnchuah i, ralkap kawlralkap khuakhan lairelnak he ttuanttinak tha or pehtlaihnak ttha ngeih tthan nak dingah Tuluk cozah rianttuannak pakhat a si tiah an langhter. Hi bawmhnak pek dingmi cu Mekong-Lankan project caah asi lai tiah a cunglei upa Myanmar Department of Foreign minister nih alanghter.\nMah project chungah hin saram kakuaisi, nunphung, thingram lei siseh, thiamsannak, khualtlawng lei le kohkek puicimhnak tibantuk ah hman dingmi a si lai i, hi bawmhnak tuah dingmi cu hnatlak nak minsen zong an thut cang tiah an langhter chih. Ralkap cozah biatak tein dohkalh cuahmah lio ah Tuluk nih cun ralhrang pawl a dirpi peng hna.\nThawngpang dang: Inn Hngak Cozah min an i bunh hnu ah nikua chungah bomb voi 39 a puak i, minung 25 kahthah an si cang pin ah minung 26 hliam an tuar cang tiah thanhnak an tuah. Tutan ah a nunnak aliammi hna hi ralhrang kawlralkap captain pakhat le Police sub Lieutenant pakhat le rank ngeimi minung pali, Cun Township Administrator pakhat, Ward Administrator minung paruk.\nUSDP MP le tlangautu minung pahnih, ralhrang kawlralkap lei a tangmi mipi ralkap pakhat, bawmchantu chungin minung pakhat, thawngpang petu minung pakua hna an si tiah theih a si. Bomb puah ruangah palek minung 13 an nunnak aliam i, mipi lei in minung 13 nih hliam an tuar tiah an langhter. Inn Hngak Cozah min an i bunh hnu ni 9 chungah bomb a puahnak hmun hna cu Township Administor Office, Ward Administor Office, Township EPC Office, Immigration Office, Township Municipal Office le Traffic police Office hna ah a si tiah an langhter.\nA TLAMTLING BAK THANTLANG CDF NIH THANHNAK AN TUAH CANG,


A Dih Kho Rih Lomi Kalay Pengkulh Le Rithaisii Buainak – THE CHINLAND POST\nA Dih Kho Rih Lomi Kalay Pengkulh Le Rithaisii Buainak\nCatialtu: Salai Za Bawi Thawng| 2018 May 7| Kawlram chung ah rithaisii an tlaih biknak hmun pakhat ah aa tel vemi cu Kalay pengkulh hi a si. Kalay cu India lei kalnak lamthluanpi (Asian High Way) cung um a si bantuk in ramri he aa naihnak hmun pakhat a si ve tikah humhimnak ding ca biatakte khenkham timh zong ah a dintuai lomi hmun pakhat a si. Cu tikah chawleh chawhrawlnak lei zong in a that tikah khuami lawng hmanh si loin Kawlram chung um miphun zakip ra in chawlehnak ah an hmannak hmun pakhat a si.\nRalkap cozah chan lio in tuni tiang Kalay ah hin thihphaih tihnung ral pakhat a um. Mah cucu a cunglei ka van langhter bang rithaisii ral pakhat a si. Hlan cozah chan lio khan rithaisii kong he pehtlai in zeitluk in tih-nung a rak si timi zapi nih kan rak hngal thlu kho lo. A sullam cu hlan cozah kha cu a thlithup deuh in rian an rak tuan tawn caah zapi hmai ah fianghlang tein an rak um ngam lo. Nain ralkap cozah chan a vun dih hnu cozah thar a kai hnu lawng ah zapi hmai fianghlang deuh in bia an vun chimrel ve cang tikah Kalay khuachung ritha-isii an rak tlaih cangmi pawl ruah tikah taksa tim khawh tiang in khuaruah a har ngai.\n“Kalay pengkulh rithaisii kan tlaih cangmi hna cu; 2013 kum ah minung 165, 2014 kum ah 1228, 2015 ah 103 le tukum 2016 August thla tiang ah 136 an si cang” tiah Kalay pengkomh palek bawi chang Pu Ngwe Thein nih a chim. Hi rithaisii tlaihmi ah hin bing raangmi, bing nakmi le seih-cuah-sii hna an si ti zong a chim.\nPengkomh palek cazin ning in cun 2014 kum ah tlaihmi hi a tambik kum a si. Ruah awk pakhat a um-mi bel cu President Thein Sein cozah chan a donghnak kum 2015 ah rak tlaihmi le tukum cozah thar kai hnu i kum cheu chung an tlaih cangmi cazin hna hi ai dang tuk tikah rithaisii hnulei ah hin hmuh khawh lomi cozah nawlngeitu hna an i tel ziar ko lai tiah ruah awk ngai in a um.\nKalay pengkulh Pyithu Hluttaw palai Pi Siami nih “A ngaingai ti ah cun upadi nih a tei khawhmi cozah riantlai kan hau cang. Ziknawh eihmuar zong biatak tein doh kan hau cang. A ralaimi Pyidaungsu Hluttaw tonpumhnak ah hi kong hi biatak tein kan i ceih cang lai. Kanmah Kalay khuachung i rithaisii an tlaihning hi khuaruah a har ngai tawn. Kum khat le kum khat an tlaihning aa khat lo. Hi rithaisii hnulei ah hin cozah riantlai hna ai tel khomi an si” tiah a chim.\nPi Siami nih a chim bang, Kalay pengkulh chung rithaisii an tlaihning hi ruah than tikah 2014 kum lio khan cun a thong renglo an rak tlaih nain 2015 le 2016 kum ah cun zakhat fai lawng an tlaih khawh hna. A thong renglo in zakhat fai hrawng tiang [1000-100] a tla cang ko nain khuachung ah cun ritha-isii hmangmi hna hi a hlan nakin an tam deuh fawn.\n“Cozah thar a kai hnu in ni 100 chung rian kan tuan lio ahkhan kanmah palek lawng si loin khuchung minung he rian tuanti ding in timhlamhnak kan ngei. Atu zong mahti cun kan tuah cuahmah cang. Cucaah, hlan cozah chan kha cu khuachung minung he rian an rak tuanti lo caah thawng an theihning lawng bak dawi in rithaisii an rak tlaih tawn. Atu cu khuachung minung he rian a tuanti cangmi kan si tikah hlan cozah chan nakin rithaisii kan tlaihmi hi hmual ngei tein tam deuh kan tlaih khawh cang lai” tiah Kalay pengkomh palek lutlai chang Pu Ngwe Thein (Nguai Ting tiah rel) nih cun a chim.\nKalay khuachung rithaisii hmangmi an zor deuh nakhnga cozah lei le Kawlram rithaisii dotu bu (MANA) hna i komh in rian an tuanti i rithaisii a thlah kho ti lomi (a suai cangmi) hna nih thlah an duh ahcun bawmhchanhnak zong an pek cang hna. A luancia August thla chung khan Kalay pengkulh Htooma khua ah rithaisii thlah khawh nakding camp phun an tuah i Kalay khuachung in rithaisii a taw-ngmi minung 20 renglo an kai. Hi ah hin cozah nawlngeitu pawl zong nih biatak tein thazaang an pek ve hna.\nCuve bantuk in Kalay Sii-inn zong nih rithaisii thlah a duhmi cu a lak in sii an pek hna i tukum 2016 September thla tiang thla 9 chung ah minung 246 an pek hna. Cu chung ah minung 233 cu rithaisii zaka ah rithaisii si lomi dinmi sii an pek hna i minung 13 cu rithaisii thlah khawhnak sii an pek hna. Hiti a lakin sii an pek hna cu 2012 kum khan an rak thawk cang i 2016 kum tiang minung 925 sin ah a man loin sii an pek cang hna ti zong Kalay siizung cazin ning in kan theih. Kalay khuachung rithaisii tlaihmi ah hin a bikin mino deuh an si tiah Pengkomh palek lutlai chang Pu Ngwe Thein nih cun a chim.\n“Rithaisii kan tlaihmi hna ah hin mino an tam bik. Hi mino hna zong hi anmah hrimhrim a tawngtham-mi an si. Kannih nih kan tlaihning cu, kan tlaih bak in siizung ah an thi kan check colh hna. Thi kan check hnu result kan hmuh hnu lawng ah tazacuainak kan tuah. Cu tikah mino tampi cu rithaisii a zuar lawngmi si loin a tawngthammi hrim an rak tam tuk” tiah Pu Ngwe Thein nih cun a chim.\nRithaisii kong he pehtlai in upadi ning sual an phawt ning cu; Rithaisii a tawngthammi cu kum 3 in kum 5 kar thongthlak le a zuartu cu an zuarmi a tlawm tam zoh in kum 5 nak tlawmlo thongth-lak khawh an si ti zong in rithaisii upadi ah cun a um.\nTukum August thla ah Kalay sianghleiruun a kaimi siangngakchia an tlaihmi minung pathum zong an tlaih bak in palek nih siizung ah an thi an check colh hna i rithaisii zuar lawng si loin anmah hrimhrim a tawngthammi an si tikah rithaisii upadi ning in cun kum 10 in cunglei thong a tla kho ti zong pengkomh palek zung in theih a si.\n“Ka khuaruahharmi cu, Kalay palek nih hin India lei ramri in a van lutmi rithaisii hi an tlai tawn lo i khuachung ah a tawngthammi deuhtu an tlaihmi hi a si. Tu cu rithaisii a phurtu zong zeitin khua-chung kan luhpi lai ti an thiam tuk cang. Khuchung luh nakding ah a phortu ding mino tampi an hman hna. Mahti mino nih an phorh tawn tikah rithaisii rak tawng bak lomi zong rithaisii an tawng cang. Kalay khuachung mino tampi a hrawh cang hna. Keimah hrim khuate lei kai chawhlehnak ah hin nulepa tampi cu an fale rithaisii an tawngh tikah an lungre theihnak an ka chimh tawn. Ka ruahdamhmi cu Kalay khuachung mino 75% hi rithaisii a tawngthammi an si lai” tiah Kalay pengkulh Pyithu Hluttaw palai Pi Siami nih a chim.\nPi Siami bia chimmi kong he pehlai in Kalay pengkulh palek lutlai Pu That Ngaing Oo nih cun “Kanmah palek nih kan si khawh tawk in khuachung luhnak hmun kip ah kan ven hna. Hi rithaisii kong hi cu kanmah palek bak a hmun in rian a tuanmi kan si tikah Pi Siami nih a ruahning tluk cun khuachung mino nih hin rithaisii an tawngtham lai ti ka zum lo. Pi Siami chimmi hi ka doh cu a si lo. Mino tampi nih cun an tawnghtham ko lai. 25% hrawng cu an si kho” tiah a chim.\nKalay Hluttaw palai lei nih an chimmi le rianngeitu palek hna nih an chim ve ciomi vun zoh tik ah Kalay khuachung ah hin rithaisii a tawngthammi chung in mino an tam ko ti cu el awk tha lomi a si. Hi rithaisii biatak tein khenkham khawh nakding ah cun a tawngthammi tlaih len nakin a rak lutmi tu khenkham khawh hi tampi a biapi deuhmi a si.\nPi Siami zong nih Kalay khuchung rithaisii a zor khawh nakding ah cun a tawngthammi nakin a van lutmi tu khenkham khawh ahcun caan raulo te ah hi buainak cu a dih ko lai tiah a chim. Tuni tiang a dih kho rih lomi Kalay pengkulh le rithaisii buainak ah hin cunglei i van langhter cio bang Kalay khuachung ah mino tampi nih rithaisii an tawnghtham i hi ral tei khawh nakding ah a biapi cemmi cu rianngeitu hna nih eihmuarnak umlo te le biatak tein a lutmi tu hi an kham khawh ahcun hi rithaisii buainak cu caan raulo te chung ah a ziam kho ding a si. Pupa phungthluk ah cun ‘a lut dawn hlah, a chuaktu kham’ ti a rak si ko nain Kalay khuachung rithaisii buainak kong tu ah cun a lutlei tu donh in riantuan a hau cang.\nRef: Chin Digest Vol.2, No.5| 2016 October|\nPrevious Fimcawn Le Cacawn, Zeidah Kan I Thim Lai?\nNext Pur (June) Thla Ṭhitumh, Hrial A Hau Maw?


APOI KO, TUNAI TE AH MINUNG PAKHAT A NUNNAK ALIAM TTHAN – The Chinlung Post\nApoituk hringhran ko. Ralhrang kawlralkap le palek kahnak ruangah U Min Nguh cu a nunnak aliam. Hi kong hi chungkhar nih thanhnak an tuahmi asi. Nizan ah khan Kalay i, Teihkhanmah pawngah Ko Min Nguh cu an kah. An kah caan hi zan suimilam pariat le minute 20 hrawng ah khan asi.\nKo Min Nguh cu nizan ah khan an kah i, tuzing zingka suimilam pakua le minute sawm nganga ah a nunnak aliam cang e tiah chungkhar lei nih thanhnak an tuah. Amah hi kum 30 te lawng asi rih mi asi. Cun a nunnak aliammi hi Tasi khuami asi tiah an langhter. Nizan Kalaymyo ah ralhrang ralkap hna nih kahnak in minung panga an nunnak aliam.\nThilsining nizan:We lose, but they do not win! Suimilam pahnih tluk kan lu cungah meithal kuan pawl an zuang thluahmah, kan iphennak thingkung le motorcycle hna zong nih an celh lo, an beu dih ve. (Zam Cin Mang timi FB Account nih cun “Over 1000 gunshots” tiah a tial, meithal thawng pawl a umnak hmun in bawlpen he aa chinchiah tawkah). Mipi thong renglo nih kan hmai i hriamnaam aa kenmi pawl (kanmah minung) an hnulei in a herhnak ah kan bawmh hna. Cheukhat zuri le thilin sa khun an rak um ve “Mah ka hmun ah hriam nan i tlaih lo cun lawi dih uh” tiin an au, mah a autu lila zong cu hriamnaam zeihmanh an i put ve lo.\nKan hmai a normi nih thantar a rang an tar cun mipi kan au khuang, thantar a nak a van tar cu kan umnak hmun cio ah kan i thup than. Ralkap lei in minung pahnih hliamhma an pu ve cang ti kan theih tlawmpal ah an kuanpi he mipi lei an van kah.Aa hliammi paoh cu pawngkam um motorcycle aa kenmi nih siizung lei ah a rannak in an tlikpi colh hna. Atu tiang rih ah mipi lei in minung 4 an nunnak a liam (Chinmi minung 3) i minung 35 leng hliamhma an pu (Hliamhma a pumi hi an zapi fiang in theih khawh a si lo).\nRalkap lei zong minung 3 hrawng an thi tiah a chimmi le Facebook ah a tarmi an um ve, mipi lei nih cun minung pahnih cu fak ngai in kan hliamh hna tiah a hliamhtu hna nih an chim.Ambulance motor ah ralkap pawl an i cit ti thawng theih a si tikah Ambulance motor paoh cu mipi sinah luh sianh an rak si lo. Mipi kan zam dih, kan himnak a si lai ti ruahnak paohah kan zam hna. Minung tampi mah le inn ah lawi ngam loin atu tiang kan um rih, thaizing ah niceu dawh a chuak te lai ti ruahchannak he kan hngak.\nTuzan Kalay Region Security and Defense Force (KSDF) nih mitthli le hacang rial buin bia an khiahmi cu; Lo zuu nih inn zuu a pawnchuah kho lo, ti a si.Ralkap pawl nih hin kan umnak Kalay ah an kan pawnchuah kho lo kanmah tu nih kan thawl cang hna lai ti a si i tuan i rak kal tawnmi khan-set khan si ti loin teih-set tu in kan kal cang lai tiah KSDF hruaitu upa hna nih bia an khiah cang. Mah hihi a kan bawmtu Federal State Army kan ngeih hlan lo paoh kan zulh cang lai an ti. Minung thazaang in tei ko hmanhsehlaw hriamnaam thazaang in cun kan tei lo. Nain, a kan tei ve hrimhrim lo kanmah tu nih kan tei deuh hna. Mah cucu tuchun/tuzanlei i a cang taktakmi kan thil tonmi a si! By. Za Bawi Thawng


CDM Ralkap Pakhat Nih A Chim Mi - News and Media\nChin ramkulh chungah a ummi ‘နတ်ဆိုးကြီးများ’ phu hi SAC an si ko tiah CDM ralkap pakhat nih a chim. Chin ramkulh, Falam le Hakha hna ah CDM cawlcanghnak a dohtu le ralkap lei mi ngiathlaitu ‘နတ်ဆိုးကြီးများ’ phu hi SAC ralkap i pehtlaihnak commander nih a hruaimi hna phu an si tiah CDM ralkap pakhat nih a chim.\nHakha khua ah ဒုတိုင်းမှူး nawlpeknak in SAC pehtlaihnak lei commander nih zaan ah catlap pawl benhnak hna a tuah tiah a chim. Atu bantuk in a chimtu CDM ralkap pa hi SAC pehtlaihnak commander a mawṭaw mawngtu pa a rak si. Pehtlaihnak lei commander le CDM ralkap mawṭaw mawngtu pa nih zaan caan ah Hakha khuachung vak in catlap pawl an benh tawn tiah theih a si. Crd – TCLP


Pu Thla Hre: “Independent Candidate Le Democracy” – Lai Lungrawn Post\n“Independent Candidate le Democracy ”\nIndependent Candidate cu party ai awh mi a ngei lo a ‘me’ hmun i mi za pi ai awh tu a si. Phun dang in chim ah cun mi za pi le ai awh tu kar lak ah dal mi, dal tu a um lo. Cu caah mi pi he neih niam tein i peh tlaih khawh zung zal mi a si. Democracy za uk phung nih a onh mi a si fawn. Ram khel lei nu hrin co vo (Political right), ram mi si nak nu hrin co vo (Civilian right) pa khat kan tuah a si ve. Sianghleirun pa khat ah ram khel lei thiam sang saya pa khat nih bia hal nak a tuah mi kong ka philh kho lo.A sianghngakchia hna cu hiti hin bia a hal hna .\nQ: Democracy ram ah Mi zaa pi le Acozah an i peh tlaih nak nan hngalh fian ning ka chim tuah uh? A: 1. Democracy (za uk phung) a um nak ram ah cun , Mi za pi cu fa nu fa pa ban tuk an si i Aco zah cu hring tu nu le pa ban tuk an si.Cu caah nu pa a si mi A co zah nih ram mi za pi caah hruai tu le nawl ngei tu a si. A: 2. Democracy (za uk phung ) a um nak ram ah cun , ram mi za pi cu nu le pa can an si i A co zah cu fa nu fa pa ban tuk an si . Cu caah nu pa hna cu fa nu fa pa nih a zoh khenh a kil ven lai i chung khar pa khat ban tuk in nu le pa nawl angai lai.\nCa rel tu nih tah zei hi dah a dik deuh tiah na ruah ve? Independent candidate cu fa nu fa pa dir hmun a si i , ram mi za pi cu nu le pa an si tiah a pom tu a si. Cu lawng si loin Third party ban tuk in nu le pa a si mi , mi pi caah zoh fel tu a si leng ah kap tanh ngei lo ram rian tuan tu (non partisan) a si. Party pa khat men i a teng nge zong a si lo. (Not affiliated with any political party) Mi phun caah ram khel lei in sullam tam pi a ruang tam pi he a dir mi a si ve .\nDemocracy zauk phung nih a onh mi asi caah Mi za pi ai awh in chim rel khawh nak lawng si lo in ,hmun hma hmuh khawh nak lam zong tam pi a um ve.Democracy uk nak hi luat tein le sullam ngei ngai in a kan hruai tu a rak si hi fiang tein kan hngalh a herh.\nTuah Tuan Ding Mi Policy le Vision (A tlang pi in). 1. Khua te le khualipi caah a lam kip than cho nak fak piin ka tuan lai. 2. Lai mi phun (Chin mi phun) si nak kil ven, cawi san nak ka tuan lai. (miphun , nunphung, caholh, vawlei, ram). 3. Lai mi phun (Chin mi phun) nih nuhrin co vo kan tlinh khawh ve nak hnga fak pi in ka tuan lai. 4. Acozah tha ser nak ah fak pi in ka tuan lai. 5. 2008 phung hram pi remh nak le Federal Democracy (nawl ngeih nak sang ngeih khawh nak) a tuan mi ka bomh ve hna lai. Credit: Pu Thla Hre


Good News: US Um Mi Kan Lainu Muidawh Tungtai Rem Nih Raldo Tu Pawl Caah Thawngtha Tha Taktak Athanh – Chin World News Evening\nGood News: US Um Mi Kan Lainu Muidawh Tungtai Rem Nih Raldo Tu Pawl Caah Thawngtha Tha Taktak Athanh. Atu lio kan Chin ram ah a cang cuahmah mi thawngpang kan theih le kan um hmun cio in kan thin a phang, kan lung a tur cio. Atu te ah saya Bedku Cenhrang nih thawpi chuah cawn a herhnak kong post ka van hmuh le a rannak in ka mawtaw chung ah ka thiam tawk in thawpi chuah cawnnak 3 minutes video ka van tuah zok. Leng ka chuah lio a si caah ka duhning in ka chim ka cawlcang kho deuh lo zaangfah tein rak ka theihthiam hram uh.\nThawpi chuah cawn le thiam hi thil te tuai te a lo nain kan thinphan thlalaunak a dam deuhnak ding ca ah mi a bawm tuk mi, therapy coun seling ah hman lengmang mi a si. Kan himnak ding ah a biapi mi biakhiahnak tuahnak ding zong a kan bawmh khawh fawn. Mah video nih hin minung pakhat pa hnih tel caah thathnemnak chuah pi hram seh ti hi ka thlacamnak si.\nKan dawtmi kan Chin miphun, chungkhar, le hawikom Bawipa nih himnak he in huppeng ko hna seh. Ni dawh a chuak than lai. Tihphannak um lo in mitkuh cim tein hngilh khawh caan a um than lai. Nuam tein kan dawtmi hna le hawi le he zalam len ti caan a um than lai. Kan nau le kan fa le nih thawng inn pawng kam ah a thang than te lai. Kan i ruahchannak cu Bawipa hi si ko seh.


𝗭𝗲𝗶 𝗿𝘂𝗮𝗻𝗴𝗮𝗵 𝗱𝗮𝗵 𝗔𝗦𝗘𝗔𝗡 𝗻𝗶𝗵 𝗞𝗮𝘄𝗹 𝗿𝗮𝗹𝗸𝗮𝗽 𝗮 𝗵𝗻𝗼𝗻? – THE CHINLAND POST\nJune Nilian Sang — Min Aung Hlaing cu ASEAN Summit ah kan sawm lai lo, tiah ASEAN Chair a tuan liomi Brunei nih a thanh cang. Nizan NHK nih a tial mi kha thawng fiang a si ko, tinak a si.\nKawlram aiawhtu ah political post a tlai lomi (non-political representative) tu sawm an si lai, ti a si. Hi nih a hun langhter mi cu cozah aiawh um loin ram aiawh lawng meeting kaiter ding ti phun khi a si.\nForeign Ministry tang ah a ummi permanent riantlai pakhatkhat kha hei thlah a si lai. Kawl ralkap nih a kalter lai nain technical in cun [cozah] a aiawh ti khawh a si lo.\nMahti ka ti tikah Kawl ralkap thlah mi nih mipi a kan aiawh lai, ti duhnak a si lo, ASEAN lei nih political representation an duh lo caah cozah aiawhtu an ngei lo, ti duhnak a si.\n𝗔𝗵𝗼 𝗱𝗮𝗵 𝗮 𝗸𝗮𝗶 𝗹𝗮𝗶?\nNHK nih a tial ning ah khan Foreign Ministry tang i, a tuan mi official pakhatkhat sawm an si lai, a ti. Kawl ralkap aiawh chimnak nawl ngeitu Zaw Min Tun (zaw-me-lung tiah auh mi) nih aho dah kan thlah lai ti a fiang rih lo, a ti. Nain, Foreign Minister tang in director level hrawng kaiter khawh a sinak kong cu media sin ah a chim chung cang.\n𝗖𝗼𝘇𝗮𝗵 𝗮𝗶𝗮𝘄𝗵 𝗹𝗲 𝗿𝗮𝗺 𝗮𝗶𝗮𝘄𝗵\nDemocracy ram ah election an tuah tik i, teitu cozah an hun kai tik paoh ah direct in chapnak le thlennak nawl an ngeih mi “rian” paoh khi political post a si. Cozah rian ti khawh zong a si.\nCozah a kai thar nih cu bantuk nawl an ngeih lomi paoh cu permanent rian a si. Mah cu mizapi ca riantuantu (public servant) pawl kha an si. Mah cu atu i ASEAN nih non-political representative an timi kha a si.\nCucaah, a ralai dingmi ASEAN Summit (26-18 Oct) ah Kawl ralkap nih a thlah dingmi hi uknak an lak hnu ah amah nawl in rian a pek thar mi Foreign Minister Wuna Maung Lwin te pawl bantuk va kai zong a ngah lai lo tinak a si.\nA tawinak in, Kawlram cu hnon a si lo. Kawl ralkap tu cu hnon an si, ti khawh a si.\n𝗭𝗲𝗶 𝗿𝘂𝗮𝗻𝗴 𝗮𝗵 𝗱𝗮𝗵 𝗵𝗻𝗼𝗻 𝗮𝗻 𝘀𝗶?\nMalaysia cozah nih an chim ning ah si seh, Kawlram caah ASEAN palai an thimmi Erywan Yusof chimrel ning ah si seh, Kawl ralkap nih ASEAN hnatlaknak a tuanchuah duh lo ruang bik ah a si.\nCucu, April 24 ah ASEAN Summit nih Kawlram buainak kong tawlrel ding ah hnatlaknak pa (5) an rak ngeih mi kha a si.\nKawl ralkap zong nih ka tawlrel ko lai, tiah a rak pom ve mi a si. Nain a hun tuanchuah lo tik ah an ing a puanh hna nak hi a si. A tang lei ah ASEAN hnatlaknak pa (5) cu ka hun langhter than i, hun zoh hmanh ulaw tha tein a zulh mi pakhat hmanh a um rih lo.\n𝗔𝗦𝗘𝗔𝗡 𝗙𝗶𝘃𝗲-𝗽𝗼𝗶𝗻𝘁𝘀 𝗖𝗼𝗻𝘀𝗲𝗻𝘀𝘂𝘀 –\n1. Aho paoh nih hruhru hranghrang (violence) tuahsernak vialte ngol ding\n2. Dai tein buainak a dih khawh naklai a that nak in biaruahnak tuah ding\n3. ASEAN Secretary-General bawmhnak in ASEAN Chair a aiawhtu palai nih lamkaltu tuan piak ding\n4. ASEAN nih Coordinating Center for Humanitarian Assistance [AHA Center] hmang in hartong mi hna bawmhnak pek ding.\n5. Kawlram caah thlah ding mi ASEAN palai (Special Envoy) cu Kawlram ah luhter in a herh mi phu he paoh i ton ding.\n𝗞𝗮𝘄𝗹 𝗿𝗮𝗹𝗸𝗮𝗽 𝗻𝗶𝗵 𝘇𝗲𝗶𝗱𝗮𝗵 𝗮𝗻 𝗰𝗵𝗶𝗺?\nKawl ralkap nih “ASEAN Charter ning in kan kalpi ko lai” tiah an chim kha nan rak theih pah tawn theo lai.\nMah zawn ah khin an chim duh bik mi cu ASEAN Charter chung i “non-interference” le biachahnak tuah tik ah “consensus” in tuah ding timi khi a si. Mah pahnih hi “ASEAN Way” timi ah khin a biapi in hun theih khun mi a si – April ah khan ka rak tial bal cang.\nAtutan ASEAN resolution a hun chuah hlan ah khan Kawl ralkap cu zumhnak an ngei ngai – ASEAN nih mahti hnon taktak lai ding hi an rak ruat lo.\nNain, hitin a hun si taktak tikah an caah chim awk a tlawm ngai. An rak i uar tuk mi ASEAN Way cu an hun mawhchiat colh. Zaw Min Tun nih aa thawh i, “ASEAN nih a kalpi tawn mi ‘consensus’ in biachahnak le ‘non-interference’ timi khi a thazaang dernak a si, a hun ti colh.\n𝗧𝘂𝘁𝗮𝗻 𝘁𝗵𝗶𝗹 𝗻𝗶𝗵 𝗮 𝗹𝗮𝗻𝗴𝗵𝘁𝗲𝗿 𝗺𝗶\n“Consensus” in biachahnak tuah timi cu zapi hnatlaknak in biafunnak fehter khi a si. Cucaah tutan nih a kan hmuhsak mi cu ASEAN member chung ah Kawl ralkap hi dirkamhtu a ngei lo tinak a si.\nPhilipines, Thailand le Vietnam tibantuk nih khin an rak dirpi ngai tawn nain tutan cu phun dang ngai in a hun um, tinak a si. ASEAN tuanbia zong ah aa phundang ngaimi a hun si.\nKawl ralkap cu, UN ah a sung, EU nih a cohlang lo, US le a hawitha ram pawl nih an cohlang kho rih lo, innpa ram lak ah aa bochan bikmi China nih a suaophao ti lo, India nih a suaophao ngam ve lo, Russia nih le hriamnam cawkzuarh lawng ah a komh duh. Vawlei cung ah kawp a ngei lo chin lengmang cang. Mah hi Kawl nih cun ကမ္ဘာ့အလယ်မှာ လူရာမဝင်တာပဲဖြစ်တယ် an ti +++\nPrevious Chin ramkul kahdoh thawng; CNA le CNDF/CDF Kahnak In Ralkap Motor (7) Arawk\nNext 𝗔𝗦𝗘𝗔𝗡 𝗹𝗲 𝗞𝗮𝘄𝗹 𝗿𝗮𝗹𝗸𝗮𝗽 𝗸𝗮𝗿𝗹𝗮𝗸 𝗯𝘂𝗮𝗶𝗻𝗮𝗸 𝘀𝗮𝗻 𝗰𝗵𝗶𝗻 𝘃𝗶𝗺𝗮 𝗱𝗮𝘄𝗵: 𝗡𝗨𝗚 𝗰𝗮𝗮𝗵 𝗰𝗮𝗮𝗻𝘁𝗵𝗮 𝗮 𝘂𝗺 𝗹𝗮𝗶 𝗺𝗮𝘄?


Trump Nih Khrihfa Mi Caah A Thil Tuah Mi Cu A Ttha Kho Taktak Asi – Chuncha News\nPresident Donald Trump cu President I an thim hmu ah Vice President caah khrihfa tha taktak a simi, Indiana Governor Mike Pence a thim. Vice president Mike Pence nupi cu khrihfa sianginn ah ca a chimmi a si. President Trump nih cabinet meting a tuah caan poah ah Vice President Mike Pence nih thlacamnak in a thawkpi tawn hna.\nObama nih President a tuan lio ah a rak hrawhmi, US khrihfa hna thlacam ni, National Prayer Day cu a nunter than. Obama chan ahcun National Prayer Day ah muslim pawl a sawm hna. Obama nih cun zum lotu hna mithmai a zoh peng caah Merry Christmas biafang hmanh a chim duh bal lo, “Happy Holiday” a ti peng. Asinain President Trump nih cun khrihfa mithmai a zoh caah”Merry Christmas” tiah raltha taktak a chim ngam.President Obama chan ahcun cozah sianginn ah thlacamnak rak tuah ngam a si lo. Asinain President Donald Trump nih cun Public School i, thlacam ruangah ahohmanh nih hna hnawhnak pek khawh lo ding in, executive order a chuah.\nReligious Liberty timi biaknak zalonnak caah executive order zong a chuah fawn. Obama nih Transgender shool law a rak tuahmi zong Donald Trump nih Presdient executive order in a hrawh. US mipi nih pekmi tax in ramdang ah nauthah le nau hrawh a bawmtu hna,NGO le INGO pawl cu federal cozah nih a pek tawnmi fund a phih piak dih hna. Obama chan ahcun nauthah le nau hrawhnak caah cozah nih phaisa rak bawmh tawnmi Planned Parenthood pawl zong President Trump nih fund a phih piak dih cang hna.\nPro Life timi, nau thah, nau hrawh le nau thlak a duh lomi bu nih an tuahmi tonpumhnak ah President Donald Trmp pumpak in a telpi hna. Pro life pawl thazang peknak le biachimnak zong a ngeih hna. US tuanbia ah President pakaht nih nau hrawh le nau thah a duh lomi hna pumtonnak ah a voikhatnak a telpi mi hna a si.\nPresident Donald Trump Nih Khrihfa A Dirkamh Hna\nObama chan ah khrihfa tampi an hngawng a phettu hna le a thattu hna, ISIS ralhrang pawl cu President Donald Trump nawl peknak in US ralkap hna nih Iraq le Syria ram in an thio hna I, vawleicung ram tampi ah an i tthek dih. Mi tampi an thah khawh hna. ISIS ralhrang an hruaitu, alu bik a simi, Abu Bakr al-Baghdadi zong a dupnak, Syria ram, Idlib Governorate khua I, lungkua chungah October, 26, 2019 ah an va thah. Cucaah middle east ah a ummi, Syria le Iraq ram ah a ummi khrihfa tampi hna nih President Donald Trump thawng in zalonnak le himnak an hmuh.\nUS biaceih zung sangbik, Supreme Court ah khrihfa zumhnak hrampi a dirkamhtu, conservative justice minung pahnih Neil Gorsuch le Brett Kavanaugh cu biaceih bawi rian a pek hna. Federal Judge ah khrihfa zumhnak a dirpi tu, conservative judge minung 170 rian a pek hna, US Circuit Court zongah khrihfa zumhnak a dirpi tu, judges 44 le District Court ah khrihfa zumhnak a dirkamthu, conservative biaceihtu, judges 112 rian a pek cang hna.\nPresident hlun Obama chan ahcun biaceih bawi tam deuh cu zum lotu le liberal pawl deuh an si. Cucaah Khrihfa le khrihfa a si lomi hna biaceihnak zung I an chuah tik liberal biaceihtu han nih Khrihfa a si lomi kha teinak an rak pek lengmang hna caah US khrihfa tampi cu President Obama cungah an lung a faak. An ngeih a chia. President Trump Nih Khrihfa Caah A Tuahmi


Vawleicung Ram Tampi Nih Lockdown Tuah A Si Lio Ah Myanmar Cu An Hun Than Cang – Chin World News Evening\nMyanmar nawlngeitu pawl hna nih ramchung ah a ummi mipi hna cu coronavirus a karh sual lai ti in zarh 2-3 chung cu lockdown ding in rak thanh a si. A sinain ramchung ah a ummi pawl cu an inn in chuak kho ding in nawl an peek tthan cang hna tiah RFA nih an thanh. Hi bantuk in lockdown an rak thanhnak a ruang cu Health Ministry nih ramchung ah minung pathuam a thimi an um cang.\nHi coronavirus a ngeimi minung 22 an tling cang tiah cacawn nithumni ah a rak thanh ri khan a si. Myanmar chaklei kam ah a ummi Sagaing ramtthen cozah hna nih cun tuan ah khan lockdown hi April ni 7 in April 21 lockdown thanh a rak si.\nA ho hmanh leng ah chuak hlah uh. Nunnak caah a herh taktakmi eidin tirawl le sii cawk lawng ah nan inn in nan chuak tiah an rak thanh. Khua dang ah a herh tukmi ngandamnak kong he pehtlai tibantuk ah khual tlawn a hauh zong ah ramtthen cozah hna sin ah thawng thanh i nawl peek hnu lawng ah nan umkal lai tiah an rak thanh. Ref:Mzz


Ralhrang Tih Ruangah A Zam Mi Hna Nih An I Citmi Motor Cu A Leh Ca Ah Pa 3 An Thi Poituk E – Chintanbo\nMay 12, 2022 admin MYANMAR NEWS 0\nNihin may ni 12 ah ralzam nih an I citmi motor cu lamthlang ah a leh ca ah a chung I a citmi hna cu, cuka hmun a leh nak ah cu minung pa 2 hna cu an thi colh tiah theih a si, cu lawng si lo in a dang zong nih hliam fak ngai in an tuar chih tiah theih a si.\nA thi mi hna hi Demawso pawnghrawng ah ralzam in a um mi an si tiah motor chungah minung 5 lak ah cu ka hmun ah cun pa 2 cu an nunnak a liam colh tiah theih a si, pakhat cu siikhan an ah an kal piko nain sikhan an phak mi ko nan rau lo te ah cun pakhat zong cu a thi colh tiah theih a si.\nThawng pang dang relchap, Pago ramṭhen, Taungngu pengkomh Htantapin peng Zayatkyi palik camp um, palik Htun Htun Win cu nizan May 11 zan ah zurit buin meithal a puah thluamah caah a pawngkam inn ummi ngakchiapa kum 13, Myo Myat Htun cu meithal kuan nih a khen caah a nunnak liam colh, tiah tualchung mi sin in theih a si.\nMay 11 zaan sml 8:30 hrawng ah mei a mit, Myo Myat Htun cu a zawmi a nu ca ah sanpioh eiter ding in coka a kal i Zuri pa palik Htun Htun Win nih duh paoh in meithal a kah caah Myo Myat Htun cu meithal kuan nih hmunhnih in a khen i a thi colh, tiah theih a si.\nMyo Myat Htun nih a zawmi a nu cu sanpioh a eiter lioah Htun Htun Win nih a ṭaang ah meithal in a kah hi a si, An inn hi palik camp hnu ah a um i Palik pa nih a chim ning ahcun minung thlapale ka hmuh i ka kah tiah a ti. Anih hi palik Ar Ka Soe i a naupa a si, Palik camp nih Myo Myat Htun a nule pa cu sing 15 in an va nawl hna, tiah tualchung mi pakhat nih a chim.\nMyo Myat Htun a ruak cu May 13 ah an vui te lai, Palik pa nih a thahnak kong hi khoika hmanh ah nan chim lai lo, tiah palik pawl nih a nu le pa cu an tlerhkhonh hna tiah theih a si.\nRelchap, Zophei- CDF nih Dalaan Ngan tiah puhdah nak tampi in minung pakhat an tlaih. A nih hi mindat lei miphun asi, pin ah NLD Chan ah Halkha Khualipi ah Police Bo 2 in Rian a Tuan mi asi. Atu Khuapau dothlennak a thok hlan ah, NLD Police nih a Rian an rak puah cang mi asi ii, CDM a tuah le tuah lo zong theih asi loh. Tutang an tlainak kong he pehtlai in, thil sining cu, Halkha a um chung a chokvak poah ah Bomb le “Ammo” a Bawngbi le Angki leng Zal ah ai keng Peng mi asi.\nCu lawng siloin Memory Card pa3(4)zong ai put chih ton. Cu tin a um hnu in Thantlang Peng khua pakhat a tlawng nak ah, Nai ii Kan unua CNA ralkap pa 4 chungah a tthi mi pakhat cu a Ruak an vuinak hmunah Hman a thlak leng zong Zophei-CDF nih eyes witnesses in an hmuh chih fawn caah, cu kaa an hmuhnak khua ahcun an tlaih beh tiah fiang ngai in Thawng kan theih. Note: Anih hi an tlaih hnu a rau hlan ah Camp Victory ah an Kuat colh tiah Thawng a thei tu pakhat nih a kan chimh fawn. Hohmanh Copy Past tuah in wedsite le umpak in thlah/post kan siang lo.\nThawngpang Dang: Lashio – Muse lampi ah mipi mawtaw in a kal mi ralhrang kah an tong, 18 nak tam thi: Lashio le Muse karlak lampi ah mipi mawtaw in a kal mi ralhrang cu PDF fonh nih an kah hna caah minung 18 nak tam an thi tiah PSDA nih an thanh. May 4 ni zaanlei sml 5:40pm hrawngah ralhrang hna cu anmah ralkap mawtaw he siloin mipi hman mi mawtaw 5 he Muse lei ah an rak kir pah lampi ah Muse PSDA le PDF fonh nih an kah hna caah ralhrang 20 an thi i 4 hliam an tuar. PDF fonh lei in 2 nih ram le miphun caah nunnak an pek i minung 3 hliam an tuar tiah PSDA nih an langhter.\nRelcio Uh Kan Pasaltha Salai Dk Nih Atial Mi Rel Ah Cun Ngaih Chia Tuk Si E


Bill Gates nih US President-thimmi Joe Biden a Lawmhpi | THE CHIN EXPRESS\nBill Gates nih US President-thimmi Joe Biden a Lawmhpi\nUS President-thimmi Joe Biden le Vice President-thimmi Kamala Harris cu vawlei cung mirum bik 2nak simi Pu Bill Gates nih Twitter in a lawmhpi hna.\n“President-thimmi Biden le Vice President-thimmi Harris kaan lawmhpi hna,” tiah Bill Gates nih Twitter ah a ṭial.\n“Hi tlukin kan ram nih harnak kan ton lio ah American tam taktak mee a thlak ter khotu mee pek sawmtu phu rianṭuan le mee a reltu mee zung rianṭuan nan dihlak cungah kaa lawm.\n“A karh cuahmahmi pulrai zorter dingin, cozah thar le kap hnih Hluttaw hruaitu hna he rianṭuan ṭi lai kaa ngaih ko.\n“Sifah le khuati thlen kong zongah cozah thar le kap hnih Hluttaw hruaitu hna he vawlei cung kan ṭuan hawi pawl pehtlaih ṭi hna lai kaa ngaih ko,” ati.\nBill Gates, kum 65 cu COVID-19 pulrai doh kongah President Trump he an i hmu thiam pah lo.\nCOVID-19 in US rammi ting 97 (9.7 million) an zaw cang i ting 2 le thong 36 an thi cang.\nMay thla ah Bill Gates a nupi Melinda Gates nih, “COVID-19 pulrai doh kongah rampi cozah (federal government/Trump acozah) a chanbau tuk. Mah ruangah minung nunnak tam tuk kan sung,” tiah a rak chim.\nPresident-thimmi Joe Biden le Vice President-thimmi Kamala Harris nih teinak bia an chim lio video\nTangka $118 billion a ngeimi Bill Gates cu March thla ah Microsoft company board of directors rian in aa dinh hnu in a thazaang, chawva le caan tampi mipi ngandamnak caah a hmang. A chawva tampi a hlut.\nApril thla dongh lai ah an nuva dirhmi Bill & Melinda Gates Foundation in COVID-19 dohnak caah tangka $150 million an hlut chap. Hmasa an hlutmi he cun $250 million asi.\nAn hlutmi cheukhat cu Vawlei Ngandamnak Bu (WHO) nih a hman lai.\nTu kum thokka ah President Trump nih WHO bawmhnak a phih lio zongah Bill Gates nih lungfak tukin “Trump nih WHO bawmhnak a phihmi hi vawlei mi vialte kan ngandamnak caah ṭihnung tuk asi” tiin a rak mawhchiat len.\nNaite zongah, Bill Gates nih, “pulrai ruangah vawlei cung ramkip ah sipuaizi a tla tuk lai, dollar trillion tampi a zor lai” a ti i US sipuaizi on ṭhan ning simanking a suai len.\nBill Gates hi vawlei cung mirum vialte lakah sifak le mipi damnak caah chawva tambik a hlutu asi. Amah nakin rum deuhmi Jeff Bezos cu mipi caah a hlutmi um huaha lo pinah tax pek tiang a hrial peng i 2017 ah rampi tax fang khat taktak hmanh a pe lo.


R.I.P. Pi Ngun Pam Nih Mual A Kan Liam Taak Ee Ngaih A Chia Hringhran Ko – Chin World News Evening\nNgaihchiatnak Thawngpang: Hakha peng, Khuapi khua Yangon um mi Pi Ngun Pam , a kum 59 ( LBC senoir Pastor Rev. Dr. Sawi Kung athaisung nu ) cu Canser in cansaupi a zawtnak in Feb 16,2020(12:00 am) ah mual a kan liam tak. A ruak cu Feb 18,2020(2:00 pm) Yeewai ah vui a si lai. Tantak mi Rev.Dr. Sawi Kung le chungkhar, sahlawh rualchan an ngaihchiatnak Pathian nih hnem ko hna seh.\nPi Ngun Pam hi Cancer in caan suapi a zawmi a si i amah hi kum 59 a si ve cang. LBC Khrihfabu ah Senior Pastor a ttuan liomi Rev. Dr. Sawi Kung athaisung nu a si. A ruak hi Feb 18 ah Yeewai ah vuai a si tiah theiha si. A poi hringhran ko kanmah duh bang a si fawm lo cuteh. Baibal bia bangin hi vawlei cu kan khual tlawnnak ram a si a ti bantukin chungkhar hna zong nih cucu thei in a tuar zia an thiamnak lai thlacamnak in bawm cio hna u sih. Lian Lap\nAtu lio kan laimi chungin ngaihchiatnak thawngpang a hung tam ngaingai. Naite ah US ah Pi Mah Tha zong achuahpi a u fapa nih alu a khawn sual ruangah sizung a phan i sibawite nih an tthlupbul nain tthlupbu khawh loin mual a kan liam taak tiah thawngpang kan theih tthan. Culawng hmanh si loin February 14 ,2020 ah Laipa Van Bika Lian palik nih aruak in an char tthan ti a si. Van Biak Lian tu hi cu zeiraungah dah a thih ti cu theih a si lo.\nA ruak an charnak hmun hi Shelby lam le Stop 12 lam a tonnak kam, Indianapolis khua, USA ah a cangmi a si tiah theiha si. Palik nih an zumhning ah cun ceilak in vuak a si hnuah a thlithup in lam kamah rak hlawnh dawh a si tiah an zumh bik. Palik nih an thihnak aruang an hlathlai cuahmah lio a si.


Malaysia Um Ramdang Mi Hna Caah Thawngpang\nWednesday, 08 June 2011 02:25 | Written by Simon\nMalaysia ram chung ah umnak nawl angeilomi ramdangmi hna caah thawngpang tha pakhat cu Malaysia cozah nih nizah June ni 6, 2011 ah an thanh. Malaysia ram chung ah umnak nawl ngeilomi ramdangmi (illegal migrants) hi sing kul hrawng an um tiah Malaysia cozah nih an tuak. Cu sing kul aummi ramdangmi hna lakah micheu cu riantuannak nawl pek hna dingin tinhlamhnak an ngeihmi asi.\nMalaysia ram ah hin Chin miphun ralzam he ralzam silomi he an za tein atlawmbik thawng sawmli an umlai tiah zumh asi. Cu tluk aummi hna ralzam ah atam deuh cu ralzam sinak ahmu rih lo mi an si tiah theih asi.\nMalaysia ramchung kilvennak lei minister asimi Hishammuddin Hussein nih "Malaysia rammi sinak citizen kan pek hna lai tinak a si lo. Malaysia ram chungah umnak nawl le riantuannak nawl kan pek hna lai tinak asi." tiah AFP thawng zamh sin ah a chim.\nMalaysia ram ah riantuantu chanbaunak aum caah, an ram chungah umnak nawl ngeihlo nabuin a ummi ramdang mi hna cu riantanter hna ding ah an tinh. Abik in Malaysia ram ah tlangcung lo tuahnak hmun, dumtuahnak, sehzung le inn rian tuantu ding hna caah minung an herh tuk caah, Malaysia rammi nih an herhbaumi tuahpiak mi pakhat asi.\nMalaysia ram chung ah aummi ramdang mi hna lakah atam bikmicu Indonesia rammi an si i, hlawh man tlawm te lawng pek in suimilam caan saupi rian antuanter hna tiah AFP thawng zamh nih atial rih.\nMinister Hussein nih hin mizei deuh khi thimi riantuannak le umnak nawl pek ding ti cu a chim lo. Ralzam hna an i tel le tel lo ding kongzong chimmi a um rih lo. Cun, Malaysia ramchung ah singkuk (2 million) aummi ramdangmi lengluang chung in micheu lawng mahbantuk pek asi lai tiah an thanh mihi asi.\nMalaysia cozah nih ara laimi Jully, 2011 thawk in mah hi thilhi ahram an thawk lai tian an i ruahchan.\n(Ch: APF Kuala Lumpur)\nPosted by Van Phung at 12:20 PM\nKhuaruah Harnak Kan Uar Tuk Sual Maw?\nMalaysia Um Ramdang Mi Hna Caah Thawngpang We...\nKawlram Ah Tuluk Huatnak A Karh Wednesday, 01...


Kolose 1 (Colossians 1)\nKolose khua hi Asia Minor ram i a ummi a si i Efesa khua hin nichuahlei ah a um. Kolose khua Khrihfabu hi Paul nih a sermi a si lo, asinain an cungah hin ṭuanvo ka ngei tiin a ruah ngaingai, zeicahtiah Efesa khua khan rianṭuantu kha a thlah hna i cu hna nih cun hi khua hrawngah hin Khrihfabu cu an va ser hna. Paul nih hin, Kolose khua ah hin, cawnpiaktu hmaanlo kha an um i cu hna nih cun Pathian hngalhnak le khamhnak tling hmuh khawhnak ah hin “uktu bawi le nawlngeitu hna” kha biak an herh, an ti kha a theih. Cun cuhleiah, hi cawnpiaktu pawl nih hin, Khrihfa mi nih cun phungphai tampi zulh awk hrimhrim kan si i kan cuarpar hoi hna zong hi kan i tan hrimhrim awk a si an ti hleiah ei le din kong zongah hin ulh-amhmi kan ngeih hrimhrim awk a si, an ti fawn. Paul nih hi hna pawl cawnpiaknak hmaan lo cu Khrihfa phung cawnpiaknak a si lo ti kha langhter a duh. A lehnak hna a muru cu hitihin a si ko: Jesuh Khrih lawnglawng nih hin khamhnak tling cu a kan pek khawh i hi a dang cawnpiaknak hna hi cu Jesuh Khrih sinin a kan pialtertu an si lehlam ti hi a si. Khrih thawngin Pathian nih vawlei kha a ser i Khrih thawng ṭhiamṭhiam in Pathian nih vawlei cu amah sinah khan a kirpi ṭhan lai. Cucaah cun vawlei caah hin Khrih he i pehtlaihnak lawnglawng in khamhnak ca ruahchannak a um. Cun Paul nih hi cawnpiaknak hi a zummi caah nifate kan nunnak ah zei sullam dah a ngeih ti kha a hun langhter.\nHi ca Kolose khua Khrihfabu sinah a hei phortu hi Taikhikas a si i amah cu Onesimas nih khan a zulh. Onesimas cu Filemon salpa, amah kong i Paul nih Filemon ca a kuat phahmi pa kha a si.\nKhrih sining le rianṭuannak 1.9—2.19\nKhrih chungah nunnak thar 2.20—4.6\n1Kolose khua i a um Pathian mi, Khrih chungah zumh awk tlak a simi kan u le kan nau hna,\n2Pathian duhnak in Khrih Jesuh lamkaltu a simi keimah Paul le kan nau Timote nih ca kan in kuat hna.\nPathian kan Pa nih vel le daihnak in pe ko hna seh.\n3Nan ca i thla kan cam tikah, kan Bawipa Jesuh Khrih i a Pa kan Pathian sinah lawmhnak bia kan chim zungzal. 4Zeicahtiah Khrih Jesuh nan zumhnak le Pathian mi nan dawtnak hna kong kha kan rak theih. 5Biahmaan taktak, Thawngṭha Bia kha, nan sin a phak terte ah khan, ruahchannak zeidah an pek hna ti cu nanmah nih nan hngalh. Cuticun nan zumhnak le dawtnak nan ngeihmi cu vancung i nan ca i chiahmi ruahchannak cungah an hram cu a dir. 6Thawngṭha nih hin Pathian vel nan theih kate le cucu zeidah a si taktak ti nan hngalh ri in nan cungah rian a ṭuan bantuk khan, vawlei cung dihlak zongah a karh i thluachuahnak kha a pek hna. 7Cucu Epafras sin khan nan theih; amah cu kan rianṭuanhawi, kanmah aiawh in Khrih ca i rian a ṭuanmi, zumh awk tlak ngaimi a si. *1:7: Kol 4:12; File 23 8Thlarau nih an pekmi hna dawtnak kong kha a kan chimh.\n9Nan kong kan theih ri in nan caah thla kan cam lengmang. Pathian nih nannih cu amah hngalhnak le a Thlarau nih an pekmi hna fimnak le hngalhnak in in khahter hna seh tiah Pathian cu kan nawl. 10Cuticun Bawipa duhning in nan nung kho lai i amah duhnak kha nan tuah zungzal khawh lai. Thil ṭha tuahnak kip ah nan nunning cu zumh awk tlak a si lai i Pathian nan hngalhnak ah khan nan ṭhang lai. 11Zeizong vialte kha lungsau thinfual in nan in khawh nakhnga, amah thazang chungin a chuakmi thazang nih in ṭhawnter ko hna seh. 12Cun ceunak ram chungah Pathian nih a mi hna ca i a chiahmi thil i hrawm ve awkah aa tlak dingin an sertu hna kan Pa cu, lawmhnak he thangṭhat ko u. 13Zeicahtiah amah nih cun muihnak ṭhawnnak chung khan a kan chuah i a dawtmi a Fapa pennak chungah khan him tein a kan luhpi i 14a Fapa thawng cun luatnak kan hmu i kan sualnak cu ngaihthiam kan si. *1:14: Efe 1:22-23\nKhrih le A Rianṭuannak\n15Khrih cu hmuh khawh lomi Pathian mui a si. Khrih cu Pathian fater, sermi thil vialte hna nakin a cungnung deuhmi a si. 16Pathian nih Khrih thawng cun van le vawlei i a ummi thil vialte kha a ser hna, hmuh khawhmi thil si hna seh, hmuh khawh lomi thil si hna seh, amah thawng cun a ser hna; cun nawlngeitu thlarau hna le uknak thlarau hna le ṭhawnnak thlarau hna zong kha amah thawng cun a ser hna. Pathian nih vanle vawlei hi a dihlak in Khrih thawng cun a ser hna i Khrih caah cun a ser hna. 17Zeizong vialte hlanah a rak um cang i amah nih cun zeizong vialte hi i ṭhenṭhek dih loin a funtom dih hna. 18Khrih cu a pum a simi Khrihfabu lu kha a si; Khrih cu fater, thihnak in thawhter hmasa bikmi kha a si, thihnak in thawhter a si cu zeizong vialte ah hin pakhatnak a si zungzal nakhnga caah a si. 19Fapa nih Pathian sinak tlamtling tein a chungah a ngeih cu Pathian biakhiahnak thawngin a si. 20Cucaah a Fapa thawng cun Pathian nih van le vawlei cu a dihlak in amah sin i kirter ṭhan kha a timh. Pathian nih a Fapa vailamtahnak cung i a thihnak thawng khan remnak a ser i cuticun van le vawlei i a ummi thil vialte kha amah sinah cun a kirpi ṭhan hna. *1:20: Efe 2:16\n21Hlan ah cun thil ṭhalo nan tuahmi le nan ruahmi ruangah khan Pathian he nan rak i hlat i a ral ah nan rak i ser. 22Sihmanhsehlaw atu cu a Fapa, a pum le a titsa in a thihnak thawng khan Pathian nih a hawi ah aan ser cang hna i cu ti a tuah cu a hmaika ah thiangte le dotla le sualnak ngei loin luhter aan duh hna caah a si. 23Cucaah nan zumhnak kha fek tein nan i tlaih zungzal lai i nan dirhmun ah khan fek tein nan dir zungzal lai; nan theihmi Thawngṭha nih an phorhmi hna ruahchannak kha thlau hrimhrim hlah u. Hi Thawngṭha hi vanrang tang khuazakip ah sermi thil vialte sinah chimmi Thawngṭha kha a si i keimah Paul hi cu Thawngṭha sal cu ka si.\nKhrihfabu Chung Paul Rianṭuannak\n24Nan ca i temhinnak ka huahmi ah hin kaa lawm ko. Zeicahtiah ka pum in ka inmi temhinnak ah hin, Khrih nih a pum a simi khrihfabu ca i a inmi temhinnak a baumi kha ka tlinter. 25Cun Khrihfabu sal ah cun Pathian nih khan a ka ser i Pathian nih hi rian cu nanmah ṭhatnak ding caah a ka pek. Cu rian cu Pathian bia tlamtling tein chim kha a si i 26cu a bia cu, kan hnulei chan chung vialte Pathian nih a thuh i atu i a mi hna sin i a phuanmi hi a si. 27Pathian nih aa tinhmi cu, mi vialte caah si seh tiah a rak ruahmi biathli, a sunglawi i a lianngan ngaingaimi biathli, a mi hna sin i a phuanmi cu a si. Cu biathli cu, Khrih cu nan chungah a um i cucaah nannih cu Pathian sunparnak kha nan i hrawm lai, timi hi a si. 28Cucaah Khrih kong cu mi vialte kha ka chimh hna. Cucaah a mi kip kha kan fimnak nih a phanh khawh chungin ralrinnak kha kan pek hna i kan cawnpiak hna, cucu zeicahdah kan tuah ti ahcun Khrih he i pehtlai in ahopaoh kha nutling patling in Pathian hmaika ah chuahpi hna u sih ti kan duh caah a si. 29Khrih ṭhawnnak le thazang ka chung i rian a ṭuanmi vialte kha hmang in, hi thil hi a can khawh nakhnga, heh tiah kaa zuam i ka ṭuan.


CNF Headquarters Camp Victoria Ah 2020 Christmas Tuahnak Caah Phaisa An Bawmh Hna – The Cherry Par\nCNF Headquarters Camp Victoria Ah 2020 Christmas Tuahnak Caah Phaisa An Bawmh Hna\nCNF Headquarters ah CNF upa pawl le CNF bawmh ding ah timhlamhnak a ngei mi Cacawnglio Chin Mino pawl hmanthlak.\nCNF Headquarters Camp Victoria ah 2020 Christmas tuahnak caah USA in phaisa a kua tu Pu Pau Lam Piang (Indianapolis, IN), Pu Sui Bik Thang (Jacksonville, FL) le Jacksonville Chin Baptist Church (JCBC) mino pawl nan cung ah kan ni lawm. Hnulei Kumdang ah a rak kua tawn mi hawi le pawl nan cung zong ah kan ni lawm ti a thar in vun chim tthan rih kan duh. Nan rak kan bawmhnak vialte kan philh lo.\nCamp Victoria UCCF Biakinn ah thawhlawm a pee mi ramdang a um mi kan miphun hawi pawl nan cung zong ah kan ni lawm ti vun langhter tthan kan duh. A tu lio kan miphun dirhmun zoh tik ah CNF Camp UCCF Biakinn ah kan thawhlawm le kan mission phaisa a phanh hi a herhnak bik hmun ah mission kan ttuan tiah ka ruah. Kan miphun vialte nan hnu zulh kan ni zuam ve lai. FB hawi le vialte nan cung ah Khristmas lunglawmhnak a thar in tlung ko seh!\n2019 Kum USA ramchung in UCCF ah Mission rian rak ttuannak Report kan rak langhter tthan. 2020 Kum ca zong ah Mission nan ttuannak phaisa pawl hmuh cuahmah a si i, kan ni lawm. A rak kan kua kho rih lo mi Church pawl zong zarh(2)/ ni 14 lawng a tan cang caah ah tuandeuh in nan rak ka khan piak, nan rak kan kuat nak lai kan nin nawl hna. UCCF hi cu kum fatin in nan Church budget cio in one percent in mission rian ttuan tti ding ah sawmnak phaisa a si. Inn saknak ca i $2,500 cio hal mi he khan aa dang. Mi tampi nih aa khat rua tiah ruah a si caah kan vun fianter tthan bia a si.\nKhrihfa bu lawng si loin pumpak cio zong in UCCF ah mission rian nan rak ttuan cio nak lai, Chin miphun kan unau dih lak kan in sawm hna. Camp Victoria i UCCF kan Biakinn ah nan cheuhra cheukhat a chia mi zong nan vun um pah ngai ti kan hmuh i kan ni lawm. Miphun hawi vialte zong nih nan rak chiahpah ve nak lai kan nin sawm hna. Credit: Daniel Sakhong\nPresident Donald Trump Nih Thimnak Hlanpi In A Rak Chim Cang →


Thawngtha Tuk: India, Mizoram University ah Myanmar mi kai angah cang lai. Cawng ngah mi le kai kho ding pawl cu… - TIMES OF CHIN NEWS\nPosted By: thawngthawng March 24, 2022\nInternational Women’s Excellency Lady arat hmu mi Rev.Maiki le Professor K.robin nih India ram, Mizoram University i rian ngei tu pawl he ton nak an ngei i Myanmar siangngakchia mino pawl caah thiam sang kai khawh nak ding an chimh(ton) mi hna cu tlamtling tein an cohlang hna. Myanmar Siangngakchia nih mah ka university ah cun MA,Msc,Ph.D, Engineering le adang pawl zong cawng khawh asi cang lai.\nKawl ram ah tanghra a awng cang mi pawl cu Plus 2 (XI& XII) ai ah thla (6) chung training kai ta hmasa asi lai i thla (6) adih ah cun amah aduh mi class ah kai khawh asi cang lai tiah thawng kan theih. Source: The Matupi Times\nThawngpangdang……….. SAC nih uknak laak hnu in CDM a tuahtu ralkap le palek pawl hna cu National Unity Government (NUG) cozah nih a humhimnak hmun pakhat ah March 19 ah khan tonnak kan va ngeih hna, tiah Nihin March 24 ah NUG nih thawng a thanh. Hi tonnak ah NUG Cozah rianngeitu hna le\nCDM ralkap le Palek caah ser mi ‘Pyituh Yinkhun Khuhlungzi'( Mizapi ṭangcung ah i dor) Committee hna, Dohthlengtu phu hna, CDM ralkap le palek hna le an chungkhar hna an i tel kho, tiah NUG nih cun a thanh. NUG Acting President Duwa Lashi La le Defense Minister\nU ZeeMon hna nih comglawmhnak roca an kuat mi hna zong an rel pinah hmailei ah zeitindah hmai kan nawr rih lai ti mi ceihhmai bu in i tonnak cu kan dihter, tiah NUG cathanh ah cun an ṭial.\nSAC nih uknak laak hnu in CDM tuahtu ralkap le palek 8000 leng an si cang, tiah CDM ralkap hna nih dirh mi ‘Pyithuh Zinkhun’ phu in Bogyi Lin Htet Aung nih a rak chim cang. March thla chung ah SAC a chuahtak i CDM tuahtu\nralkap le palek poh Australia nih visa a pek hna lai ti mi thawngpang a chuah hnu in CDM tuahtu ralkap le palek an karh lai, tiah ramkhel thiamsang hna nih cun an ruah. SAC lei nih CDM tuahtu ralkap le palek zeizat an si ti kong ah atu tiang zeihmanh an chimrel mi um rih lo. Crd: The Chin Post


Donald Trump nih:A dongnak bik bia a chim ve cang’Tuchun ah ngeichia tein. – Lai Lungrawn Post\nDonald Trump nih:A dongnak bik bia a chim ve cang’Tuchun ah ngeichia tein.\nJanuary 14, 2021 January 14, 2021 admin Thawngpang\nAhnu bik President Trump biacah tawi a chim mi (special request)a awlcem ning in lehmi…aduh mipoh nih free in i share khawh asi.Ka hawikom American mipi hna, nihin ah nan sin ah biachim ka duh .Karak chimcia bang kan hnu zarh Capital ii hnahnawh /buainak thil cang mi nih America ramchungmipi millons hna le ramkhel tu political a kaphnih hna zong thitha lotaktak in an thin a tuk hna i a diklomi thil cung ah ttihphan nak achuak.\nThawngchia:Trump sual phawt a si taktak cang’A poi hrinhran.\nNGEICHIA TEIN:KA FAR DAWT KHA UICO-RUAK BANTUKIN KAN RAK VUI.\nThisen in tial mi chinram hi a dong tiang kan diarpi lai teinak kan hmu hrimhrim lai.\nKawl ralkap cheukhat nih Mindat mipi an bawm hna khuaruahar taktak cu a siko\nKawl ralhrang nih minung 50 an thah hna,Minung 50 an thi cang.\nZualko:AG Church Pastor Rev.France Cu Covid In A Nunnak Liam\nChin ralkap nih vanlong kah nak kan ngei cang tiin thawng thanh nak an tuah cang.


Chin Ramkulh Khualipi Hakha ah Siang hleiruun University ngeih khawh ding hi biatak tein saduh thah cio a rak si. – Hakha Cherry\nMi pakhat thawng, sa pakhat thawng tiah phungthluk kan ngeih bang atulio Chin Miphun le Chin Ramkulh nih Vice President U Henry Van Thio kan ngeihmi hi cu kan ram le miphun sersiamnak caah kan ihlaawk taktak.\nChin Ramkulh Khualipi Hakha ah Siang hleiruun (University) ngeih khawh ding hi biatak tein saduhthah cio a rak si.USDP Cozah, CNF, Hakha Khuanu Khuapa le Upa a dangdang zuamnak thawngin Hakha College tiin USDP Cozah nih a min men tein an kan dirhpiak. Kan i lawm ko.2016 April thla thawk in NLD Cozah an vun kai in\nVice President U Henry Van Thio ( Henry Jessepa ) nih Hakha College cu Hakha University (Comprehensive University) ah sersiam dingin a rak timhtuahmi cu Union Minister for Education nih Amah he Hakha an tlun lio ah Mizapi sinah chimphuannak a ngeih. Cu hnu cun, Hakha College cu atu Hakha University dirhmun ah khulrang ngaiin a phanh khawhnak asi.\nHakha University ahhin Arts and Science University, Technological Univesrity, Computer Science University le Education College phun 4 hna kha hmunkhat ah chiah in Comprehensive University si ding saduhthah nganpi he timhtuah asi. Myanmar ram ah a pakhatnak Comprehensive University ti khawh asi i Hakha_Model ti zong in chim asi pah cang.Hakha Univesrsity ahhin amak taktakmi LIBRARY Innpi dot (4) sak tthan ding zong saduhthahnak a ngei. Amah silo ahcun atu Library a um komi a thar pakhat a nganpi sak tthan hna cu a fawilomi khi si.A herh ahcun Hakha Comprehesive University kong hi tlamtling deuhin ka ttial tthan te lai\nChin ramkulh chaklei ah Hakha University a um bantukin Chin ramkulh tlanglei Mindat Khuapi zongah Mindat Univesrsity hi a um awk asi tiah Vice President U Van Thio nih saduhthahpiaknak nganpi a ngeihmi cu a rianttuan khawhnak le a nawlngeihnak hmangin a 2016-2017 khan a rak timhtuah cang. Mindat Khuapi ah Mindat University dirh ding chunmang a manh hmasa i a ttuanchuah khomi hi Amah VP U Henry Van Thio bak hi asi ko.\nMindat Khuapi he lam naite Pakokku Khuapi ah Pakokku University a um tikah Mindat Khuapi ah Mindat University dirh ding timhtuah hi a fawimi asi loh.Sihmanhsehlaw Bawipa Pathian nih a chunmang thlua chuahnak a pek caah atu bantukin Mindat College (Mindat Comprehensive University asi colh te ding) cu 2019-2020 Fical Year in innlo sakhram an thok cang.\n2019-2020 Fiscal Year lawngah Mindat College saknak tlai deuhah an thoknak cu Vawlei hmunhma ruangah asi. Mindat Khuapi vawlei ngeimi hna nih pupa ram anti, kan vawlei anti tikah rianrang tein College caah vawlei an tuaktaan kho colh loh. Cucaah VP U Henry nih Pu Aung Than Hluttaw Deputy Speaker a rak si lio kha pumpaak bakin ttuanvo a pek i Mindat Khuanu khuapa hna, Vawlei ngeitu hna le Cozah zung upa te hna he an ceihhmai dih hnu ah atu Mindat Comprehensive University asi dingmi hmunhma hi an vun hmuhkhawhnak si. Cu le cangkaa cun, Sianghleiruun saknak ah a rannak in budget thlaak colh dingin a tawlrel khawh caah 2019-2020 Fiscal Year in Mindat Comprehensive University innlo le lam suul saknak cu biatak tein thok asi.\nComprehensive University saknak Budget cu a tam tuknak ah kum 4,5 hmanh ah pehzulh peng ding asi rih caah Budget cu a dikthir in kan vun langhter ti lai loh.Atu Hakha University i CONVOCATION HALL INNPI pakhat saknak ah Kyats Sing 93,000 leng budget an kan thlaakpiak khawh khih. Mindat University zongah CONVOCATION HALL INNPI cu a dir ve te lai cu mu. Budget kong cu hei ruat cio ko hmanh uh.Hman thlaak ah zeimawzat ka vun langhterchih lai.\nBiapeh Mi cheukhat nih Zei bantuk Cozah zong nih anmah rian cu an ttuan ko lai,Vice President U Henry Van Thio ruangah le NLD Cozah ruangah Chin ramkulh nih budget tam deuh kan hmuhnak asi loh tiah an chim tawn. Cucu, khuaruat kho deuh nih cun asilo ning theih viar si.\nCozah nih anmah rian an ttuannak ding ahhin Parioritized Policies an ser hmasa i cuti cun rian ttuanchuah asi tawn.NLD Cozah le VP U Henry nih Chin ramkulh Fimcawnnak lei (atu Hakha University, Mindat University, GTI(Hakha,Falam, GTHS (Tedim, Mindat,Thantlang, Paletwa) te hna hi biatak tein ttuanchuahpiak lo le papek lo ahcun atulio dirhmun hi zeitindah an phaak khawh hnga?\nMyanamr ram hi a rum tuk i a duhmi paoh a tuah khomi, ti hman in phaisa a hmang khomi ram asi lo cuteh.Thangtthat awktlaakmi le connglawmh awktlaakmi hna cu thangtthat le conglawmh ko hna usih. Bawipa Pathian duhmi zong asi ko. Kan ram le kan miphun nih kan sunghnak zong a um lai loh, kan i hlawwknak lehlam lawngte an si ko hna.Credit-Tluang Za Thang\nComment Pakhat Ka thinlung a caam termi pakhat


Ukraine Ralkap Nih Rasia Tanks Rual Sawp Cikcek In An Tthuatnak Video Zoh Cu Lung A Hmui Bak Ko - Khuaruah Har News\nDonet River tan ai timmi Russia tanks rual cu Ukraine miakpi le anti-tank kahnak nih pakhat zong hrelh loin 58 tluk hrawng le ralkap 15000 tluk cu sawp dih cikcek in an kah ko hna hi.\nKharkiv khua kiangkap khuate Russia nih an lakmi pawl cu Ukraine ralkap nih an chuih khawh viar nawn cang hna, tiah British Intelligence nihcun a ti.\nRussia cu sungh lei lawngte a panh cang caah US le NATO cu nuclear in Dmitry Medvedev nih a hrocer than hna. US le a hawi le ram nih hriamnam thatha tamtuk Ukraine an bawmhmi cu a celh a celh ruam tilo.\nFinland nih le NATO luh ai tim cang fawn, Russia thazaang nih a tlinhlo tihi ai theihtuk ve i an biachim paoh ah nuclear kong rumro an chim. Cu nih a sawh duhmi cu thazaang in zeitihmanh in a chei hna lo tinak khi asi.\nTutan ral hi 1950-1953 Korea War lio i China minung 1.5 million nih N. Korea an rak bawmh i, US General Douglas MacArthur nih N. Korea tei kan duh ahcun China tuk chih lawlaw a herh a rak ti phun khan Russia nih Ukraine tei cikcek aduh asi ahcun US le NATO a tei hmasa hau dawh asi ve. Crd: Chelsea Bawi\nThawngpang rel chap- Thiri Khua SAC Ralkap Gate Karenni Ralkap Nih An Kah, Captain Pakhat Tel In 5 A Nung In An Tlaih Hna.\nShan – Karenni ramri , Moebe nitlaklei Thiri( ထီရိ) khua ah um hmun a khuarmi SAC ralkap gate cu nihin May 12 zinglei ah Karen ralkap phu hna nih an luhhnawh, an kah hna i SAC ralkap Captain 1 telin minung 5 an tlaih hna tiah theih a si.\n“Zinglei Sml 4:00 hrawngah meithal thawng kan theih, zinglei Sml 6:00 hrawngah SAC ralkap Phekone ( ဖယ်ခုံ)in hriamngan in an kah, Sml 7:30, 8:00 hrawngah cun vanlawng in an kah tthan hna, Fiang in kan thei rih lo nain SAC ralkap minung 5 a nung in an tlaih hna tiah kan theih.\nSAC camp ah ralkap pa zeizat an um ti fiang in kan thei lo” tiah khuami pakhat nih a chim.\nKahdohnak kong ah Karen ralkap lei in cathanh chuah mi cu a um rih lo nain a rauh hlan ah an chuah ko lai tiah khuami pakhat nih Khit Thit Media ah a chim.


USA mipi nih nikhat ni (Monday) si zawk zawk seh ti an duh cang; Thawng thei an duh ngai mi a fiang cang lai caah\nSecond Stimulus Check .. Coronavirus ruangah harnak a tongmi US mipi caah cozah nih a voi 2nak stimulus check bawmhnak pek le pek lo ding a fiang deuh rih lo.\nSenate achun Republican party minung an tam deuhnak a si caah Democrats hna nih an duhning zapi in an cohlan lai zumh a si lo. Asinain President Trump le Republican hruaitu hna cheukhat chimning ah bawmhnak pek hi cohlan dawh an si. Asinain zeizet timi le zeitiphun dah kan bawmhnak hna lai, harnak a tong taktak mi lawng bawmh an duh hna. Virus he pehtlai lomi tiang va bawmh kha Republican party nih an duh lem lo.\nZeicatiah company ngan pipi le small business a tuahmi caah bawmhnak pek a si cang. Cun rian ngei lomi caah unemployment zong pek a si cang. Asinain voikhat bawmhnak lawng in a za lo timi cu cohlan dawh an si. US cozah nih leiba tamtuk a ngeih dingmi hi an ttih ngai fawn.\nThaizing ah an ceih dingmi bawmhnak Senate nih an cohlan a si ahcun nupi/va ngei lomi hna, single poahpoah $1200 a si lai, Fa ngei rih lomi nuva caah $ 2400, fa pathum tiang a ngeimi caah $ 6000 tiang nah khawh a si lai. A voikhatnak bawmhnak i kum khat chung nan ngahmi income ning khan tuak than a si lai. Credit- Salai lairamthang\nBe the first to comment on "USA mipi nih nikhat ni (Monday) si zawk zawk seh ti an duh cang; Thawng thei an duh ngai mi a fiang cang lai caah"


Donald Trump caah Cerlian Nii a Chuak Biden caah Vaan ka zoh ah saang Vulei ka zoh ah pit – Thechinlungnews\nDonald Trump caah Cerlian Nii a Chuak Biden caah Vaan ka zoh ah saang Vulei ka zoh ah pit\nPosted By: hrangliankap December 19, 2020\nTrump caah cun vailam kaupin hongpiak a si cang. Donanld Trump lei a hoih mi caah cun an thawpi anchuahkhawh cang. Anak cu anak, arang cu arang ti a si ko.\nLih le hrawkhrawl thilti hrat cu thuhphenh\nKhawh a si ti lo, phozar in a um cang.\nNov.3., mee thlak ah khan Georgia ah zeibantuk in dah mee an rak thlak ning le tuahto ning asi timi kongah Garland Favorito, IT professional, co-founder of VoterGA, and elections director for the Constitutional Party of Georgia, nih fiang tein a chimrel dih. A timi cu, kha mee thlak lioah khan Biden lei ah mee 20,000 cu ningcang lo taktak in tuah a si caah mee a kai. Biden mee cu khuaruahhar in a kai lio ah Trump mee belte cu a tlak rang tuk ve.\nMah bantuk in thil sining a um ruangah caan karlak ah thil sining open report tuah dingin elections director, the Fulton County Board of Elections, and the county attorney, sinah ka chimh hna pinah tehte caah affidavit zong ka tuah chih. Nain nihin tiangah zeihmanh lehnak a um lo tiah a chim.\nUS thimnak tuah lio ah khan Favorito hi Atlanta’s State Farm Arena observer, Fulton County tabulation observer, an audit monitor, and a recount monitor asi rih. Hi tluk in a biapi mi minung nih Georgia kongah thil sining alanghter mi hi lih asi lai ti mizei hmanh nih an ruat bal ti lai lo. January 6, ah conference an auh I,\ncu tikah cun hearing tuah asi lai. Senate hmai ah an chim dih tikah cun, ruahlo tak takin Biden tanhtu minung tampi cu thonginn panh an fawi te cang, An ruunrual in cawrual kawmkhumh bang thonginn lei panh ngiahmah lawng an I hmaithlak ko cang.\nBe the first to comment on "Donald Trump caah Cerlian Nii a Chuak Biden caah Vaan ka zoh ah saang Vulei ka zoh ah pit"


Tuni Ah Palek Kuva Cawk A Kalmi Cu Mipi Sandahpiah Mi An Hmuh Hna I CDM Ah An Lut Colh - Chin Eleven News\nTuni Ah Palek Kuva Cawk A Kalmi Cu Mipi Sandahpiah Mi An Hmuh Hna I CDM Ah An Lut Colh\nNihin August 30 ah Yangon khuapi ah sandahpiahnak an tuah i မဂၤလာေတာင္ၫြန္႔ myo ah ေထြအုပ္ zung riantuan mi palek nih sadahpiah pawl cu kuva cawk an kal pah ah an hmun hna i CDM ah an lut colh tiah theih a si.\nMah palek pawl hi timh ciammam in CDM ah a lut mi an si lo, An i chawh pah i kuva cawk nak pawngah sandahpiah mi an hmuh hna i, cu ticun mipi lei ah an luh hi a si. fimkhur kan herh ngaingai hna tiah an chim chap. …Crd… sawisung\nRelchap: Nizan August 29 zaanlei ah Thailand, Phuping palek nih Chiangmai, Suthep ah a ummi Wat Pan Sao phungki inn pakhat ah a bu in zu a dingmi phungki pawl an tlaih tiah Chiangmai news nih a tial.\nPhungki hna hi Wat Pan Sao phungki inn uktu hna nih a hao hna i, zuu hi a dinpi hna mi a si. Zu a ding mi phungki hna hi 6 an si i, civil mi 1 zong a tel ve.\nMah phungki hna hi phungki si nak le phungning lo in khua an sak ruangah phungki cheukhat nih palek sinah an report hna caah an tlaih mi hna a si.\nPhungki innchung kan va luh ah voksa le a meh phunphun, zu le beer he zu an rak din lio a si i, kan khuaruah zong a har ngai.Phungki uktu zong nih keimah nih ka dinpi hna mi a si tiah a phuan ti’n Phuping palek bawi nih a chim.\nAn dihlak in tuzing August 30 suimilam 8 ah palek sakhan ah biahal dingin an auh hna.Atu hi rikhiah mi lengin zu an din, an rit ruang le covid-19 zulhphung buar in a bu in an eidin ruangah tazacuai an si tiah Chiangmai News nih a tial.TCP\nYangon Bank Phaisa An Ttik Nolh, Phaisa Tam Taktak An Lak Piak Hna\nKan Pawngkam Ah Kahnak Le Kan Khuachung Ah Kahdohnak A Chuak Ahcun Ralrin Dingmi


NUG le American An Ṭangṭi Cang Caah Federal Kan Hmuh Tuan Deuh Lai Maw? – Hakha Cherry\nASEAN American Submit ah I tel ding in NUG Ramdang Vuanci Daw. Zinmar Aung cu American Cozah nih Officially (Phung ning tein) an sawm. Ram pakhat aiawh asi mi Luban hna bangin Sentary le Security biatak tein an lak buin, American alut, RFA zung ah Security he a kal. Akal nak kip ah USA nih Security full in an lak. Ram pakhat hruaitu bangin an donh I paput langcuai a tawn mi NUG Vuanci lak ah a pakhat nak le avoikhat nak asi. Rallokap aiawh tu todan cu a lawng in an chiah. Cozah Luban asi lomi, upa pakhat kha an sawm nain, SAC Ralhrang cozah nih kai hlah an ti. Dr. Sa Sa hi mah Bantukin an don ballo.\nCHIN mi hi an kan hmuhsuan dueh ko. NUG Ramdang Vuanci hi Sa Sa pek ding bak asiko. A ṭuan cia mi le a keneh zohchih in le hmailei NUG hlawhtlin nak cuanh chih in. NUG nih 2008 phunghrampi azulh bak lo ti le kum khua rih khiak nak aum lo ka ahcun, President or PM cu Dr. Sa Sa pek ding khi asi. Given asi ko. Atu an pek mi Vuanci khi cu NUG a thih ah athi ve lai. Cozah athlen ah a tlau ding mi rian asi. Ramdang Vuanci timi cu Cozah aathlen ah siseh, NUG a um lo zong ah Vawlei ahmun chung aum ding mi rain pipa asi. Federal Vuanci ti zong hi phuahcawp mi asi. CHIN mi kut in teinak hmuh an duh, paput lang cuaih an duh mi kawlte an si nak tehte asi. Dr. Sa Sa le Dr Lian Hmung Sakhong tuan cia mi viale cu D. Zinmar Aung nih khim tein a ei cang, a theihpar a zun cang kan ti ko lai.\nDr. Zinmar Aung cu Ramdang Vuanci, USA he adang tein an I tawn lai, USA hruaitu tampi he tawn awk ah timhnak angei. ASEAN hruaitu upa hna he adang tein tawnnak an ngeih lai. Paucan Dohthlennak caah teinak phawrh tu asi lai tiah ruahchan cio asi. President Joe Biden he an I ton khawh ahcun Finish a dih ti ko usih. NUG co Cozah nasi ko tiah an ka in legitimacy tuah cio asi ko nain, USA le Joe Biden Chimh loin, Ramdang le an hruaitu hna hi kei lai, keichia holh khi asi. A hmual afak lo.\nPawpi le Chiandeih USA President aholh lawng ah Vawleipi nih zulh cio asi. Vawleipi nih American bia elh an ngam lo nak cu Nuclear in an kan kah lai timi le raltuk kan si lai timi si loin, Sipuazi an kan phih ahcun kan tleu lai, ram pi asifak lai ti hi an phang bik mi asi. Tuluk zong cu thotho. MAH te lawng nih zei an rel lo I asi, An hrut tuk palia caah asi ko hen cu. ASEAN USA submit ah American nih, SAC an hlawh bak in ASEAN – AUSSIE submit ah, Nihin ah, Australia Cozah nih, SAC nih on the spot an hlawt colh ve. Paucan Dohthlennak ah American nih biatak tein an kan tel pi ahcun arau bak lai lo, TEINAK nih an kan hngak cang ti khawh asi.\nMah belte American nih Paucan Dohthlennak ah, Kawlram ah, siseh, tlungseh, tlinseh ti an duh mi hi Federal asilo. Democracy le Nuhrin covo tlinseh ti tu asi deuh. NUG nih Federal in an kal ding mi hi thazang apek lemlo, American nih. Cucaah Dr Sa Sa le Dr, Lian Hmung Sakhong sawm loin, thlah lo ding in, USA nih NUG kawlte minlar bik, CRPH dirhpitu, NUG Ramdang Vuanci an sawmnak hi asi. NUG nih Federal ram dirh awk ah zeitindah kan bawmh lai I mipi kan chanchuah lai timi ceihhmai loin, ASEAN ah Tuluk hipnak in I hlihphuah khawh ding tuin bia ruah ṭi asi. American nih ASEAN an tuah ding mi cu, Dollar 150 millions an pek hna. Innsak nak, Thianghlim mi Electric le MEI, Rili Humhimnak caah hman ding a pek mi hna asi. ASEAN biachahmi (5) cu an nung ter ṭhan, USA siseh, UN siseh, EU siseh, Nitlakram hna siseh, Humanitarian timi mi sifah bawmhchan nak cu ASEAN nih ṭuanvo alak lai, MAH te Rallokap cozah he an ṭuanti lai ti asi. MAH cu tax pek herh lo in Ngunsawm tampi ahmuhco ṭhan lai. NUG kut ah pek ding in Dr. Zinmar Aung nih a chimh hna men lai. A duh bal lailo. Mipi zong nih kan duh bal lai lo.\nNUG kut ah pek nan duh lo ahcun, NGOs kut ah pek uh ati hna men lai. Ramri lawnh in mi sifah le Ralzam mi hna bawmhnak nawl kan pek uh tiah a chimh hna lai tiah ka zumh nawn ve. American nih Hriamnam kan bawmh sehlaw, NUG Kuttang PDF lawng bawmh an si lai, CDF covo aum lailo. Humanitarian caah Ngunsawm relcawklo bawmh sisehlaw, CHINRAM covo aum lailo, CHIN Cozah aum rih lo caah, CHINRAM ah NUG cozah an dirh khawh rih lo caah.\nCNF le CDF cu an pek hna lai ka zumh bak lo. Federal kong cu mah tein I chimhrel le Dohthlen aherh cang. NUG, Dr. Zinmar Aung, Dr. Lian Hmung Sakhong, Dr. Sa Sa te nih chimhrel in, phunghram le policy tuahnak in an hlawhtlin khawh lai lo (an keneh le an tuahserh cia mi zoh ah zumh an si tilo), USA cozah he Federal kong an chimhrel fawn lai lo, ASEAN he cun LAMLAM, Cu caah mah tein chimhrel ding asi canglai. Nain Aiawh in ahohdah a chim lai timi ah abuai te lai. CNF / CNA/ CDF nih Chin aiawh in chimseh tiah a cohlan lomi CHIN Miphun Ṭenge le CDFs / PDF / LDF kan um.\nCu caah CHIN Cozah I dirh zawkzawk sehlaw, CHIN cozah nih Federal kong, Humanitarian kong le adang a herh mi kong vialte chimhrel in ṭuanvo lak cangseh. CHIN NUG cozah dirh awk ah CHIN Mi kan lungtlin lai ka zumh ti lo. Paletwa cu Rakhine ram ah an chiah sual, State (14) mumal nih CHIN mi le Tlangcungmi lungthin a fak ter tuk cang. USA he Fedral kong ceih asi ṭhan lo. CHN NUG kusale rual nih le phaisa mit lawng an au. NU mit lawng an au I mi hawr an tam tuk. Firkhut le rum lawng an I timh fawn.\nICNCC ti ah le athih le anung hngalh khawh asi lo. Federal ning in cun, NUG Chin cozah dirh awk asi lo. NUG Ralkap zong cu thotho. Mah tein Khuankhan Lairelnak kan ti caah kan mah tein CHIN cozah dirh awk asi ko. Chin Ralkap cu CJDC nih ṭuanvo lak sehlaw, NCA tu kha CJDC member tu ah I chiah koseh, apoi lailo dah ka ti. NUG nih Federal biafang lawng hmang loin, Democracy nan benh chih caah, Phaisa le Hriamnam pek ding bawmh ding hi cu nan rian asi. Given asi. Nan duh lo le um cang koseh, CHIN MI an um ko, kan zeipoi in kan thinphang lemlo. CHIN cozah dirh awk ah CNF nak in CJDC nih ṭuanvo lak sehlaw, aadawh cah bik ko. ICNCC cu Kawlte lakfa asi caah a ṭha lai lo.\nCHIN Cozah kan hlawhtlin hnu ah Ramdang Vuanci le Humhimnak Vuanci kan I ngeih ve cang lai. Anmah nih USA, ASEAN, EU, UN, Nitlakram le Ramdang ah Federal kong, Mipi kong, Humanitarian kong, fimthiamnak kong, Ngandamnak kong, tbk vialte cu zalon tein kan chimhrel ve te lai cu, Dr. Zinmar Aung Bantukin. Dr. Zinmar Aung le USA upa tawnnak cu Tlangcung mi le Federal caah cun, Sullam a ngeih lo khawh men. Kawlte caah cun Halleluijah AMEN bak asi ve. CHIN Cozah kan I ngeih ve te tik ahcun, NUG le Dr. Zinmar Aung nih chimhrel piak lo zong ah apoi nak pelte hmanh aum ti lai lo. Kanmah kong kha kan mah tein USA, EU, UN le international ah kan chimhrel ve can aphan te lai, Ara lio ve.Credit-Zingtincuai Cinzah\nNLD le Kawlte nih Democracy Federal an ti mi kha cu hnawm pung ah hlawnh ding asi cang. Bahu ah Nawlngeihnak aum mi hi kan herh lo.\nChungkhar ah Nu le Pa kan rian\nLaimi Khrihfa cheukhat zong kan tthat loning le kan sualning hi khuaruahhar si ko.\nKhuaruah ah lungthin nih a celh lo!!!\nChin Cozah Cu CNF Asi A Herh Ko\nPeki nu cinzah on Australia um Tum Bik Chaicheih duhtu Pi Olivia Nu cu nai te ah fak tuk in a chuah sual.


Pathian a tha tuk ee!! Trump duhtu an kar thluamah cang; Democrat mangchia\nTu lio news ka rel mi cu US politic kawng lawng te a si caah ka rel mi hi tial lengmang a hau caah Trump dohtu pawl nih nan ka thei thiam lai tiah zaangfah kan hal hna. US politic cu a linsa chin lengmang cang. Tlamtling tein khawmpi/Convention an dih ve ve cang i, tu cu fakpi in mipi sin ah an policy theiter/phuan kha an riang a si cang\nMah Chinpage ah hin nifatin US thawngpang 4/5 ka ttial peng caah, US thawngpang rel na duh ah cun mah Chinpage hi like/follow vun tuah law. Nifatin US thawngpang 4/5 na rel khawh peng lai tinak a si\nRepublican khawmpi/Convention thawk in minak lakah Donald Trump duhtu cu an kar thluamah cang i, Source nih a langter ning ah cun point 9 in an kar tiah a langter. Hill-HarrisX Poll nih August 22-25 ah Poll a tuah i, mah poll ah cun America minak pawl hna cu bia halnak tuah an si\nBia an hal mi hna cu, Donald Trump President nih rian a ttuan ning ah hin na lungtling maw? ti a si. Register Black votes 25% nih cun President rian a ttuan mi cu tha an ti i vote tthan an nih tim ti an cim. Kum 2016 lio ah minak 8% lawn nih Trump an vote, Tu cu Election hlan ah 25% nih kan vote lai an ti cang\nAugust 8-11 chungah POLL an tuah mi nak in point 9 in a kar ti a si. Poll ah President cu a kai thluamah ti fiangtein alang. Cun Hispanic ah point 2 in a kai tthan. Coalition of African American Pastor (CAAP) nih Joe Biden nak in Trump an duh deuh ti an chim cang.\nAn chim tthan mi cu tu kum 2020 Election ah hin minak tampi nih President Trump Mee an pek tthan lai ti an zum ning an chim chap\nAmerica ram ah Civil Right Movement um lio ah Martin Luther King Jr he rian a rak ttuan ti cang mi Reverend Owens nih Democrat pawl rian an ttuan ning le thil an kalpi ning cu a dik lo tiah a chim i.\nPumpak kan dingfel i, thatein rian kan ttuan a cun kan hlawhtling lai ti a chim. Mah bantuk in si lo in Democrat pawl nih cun a diklo ning in Minak pawl hna an cawn piak hna, tiin Democrat pawl hna cu ceilak in a phawm cang hna\nA chim tthan mi cu, US ram hi thalo le sual tuk mi bantuk in an chim peng mi le, zei paoh hi mah le nih tuan lo in, Cozah lei in free in thil ngah a tim mi hi a dik lo ti a chim tthan.\nA dream Deraile ca-uk ttialtu Deborah Owens minak nih an uar tuk mi nih America mipi nih minak pa President caah an thim i, a thimtu hna racist/thleidang a hmang mi tiah kan puh tthan hna mi hi kan mah minak kan dik lo ruangah a si tiin a chim.\nDonald Trump cu a hman mi le a dik mi hmang in sual an phawt khawh ti lo caah a mah pumpak cu ceilak in an soisel thangchiat cang i, A silonak vialte, thleidang a hmang mi le buainak a tuah hmangmi bantuk in sual an phawh cang tiin an chim. Credit- Ricky R. Colney\nBe the first to comment on "Pathian a tha tuk ee!! Trump duhtu an kar thluamah cang; Democrat mangchia"


Singer “Iang Len Sung” le Vanlalsailova Hi Lomhpi Cio Hna U Sih (+Video) – Onlinenungak\nSinger “Iang Len Sung” le Vanlalsailova Hi Lomhpi Cio Hna U Sih (+Video)\nBy admin on October 12, 2020\nKan Chinmi chungin hlasakthiam kan i ngeih vemi Gospel Singer “Iang Len Sung” h a theilo mi kan um tuk ti lailo tiah zumhnak ka ngei . Thantlang peng Tlanglo khuami a si i Hakha khuapi ah a um i hmunkip ah Pathian hlasak in a vakmi Iang Len Sung cu , can zeimaw zat chung hlasa in a um hnu zong ah mipi theihtuk asi lem lo nain a mah a tikhawh naklam hlasaknak in Bawipa rian ah kar a hlang pengmi a si .\nMipi nih theih ahung sinak hi mizo hla “I Tap Thawm ah” timi hla a cover nak in Chinmi ramchung ramleng um mi vialte si hna seh mizo ram tiangin theihmi le ahung lar mi Singer pakhat ah a hung i cang . Mi tampi nih ruahnak ah cun hi hla mizo hla acover mi lawngin hlasa ah an ruah nain a mah hi a hlan pi in hlasak thiam a rak si cang i mizo hla cover a tuahmi hmang tuin mipi nih van theih tu a si deuh .\nMizo hla cover a sakmi “I Tap Thawm ah “timi hla cu a dir ah hin youtube ah 1.9 minllion views a phan ve cang i mizo pawl tiang nih an ngeih huam bikmi hla pakhat ah a hun chuah than . Mizo ram chung ah hin kumkhat ah voikhat peng Gospel hlasak mi chung in view a tambik le an uarbik mi hla hna cu thim a si zungzal i , Tutan Iang Len Sung hlasak (Cover) mi zong Tio (10) chung ah a hun i tel ve .\nZeitluk in dah lunglomh awk a si , zeica tiah mizo ram ah hlasak thiam tampi an um i kumkhat chung ah gospel hlathar music video aa chuah mi mi tampi an um nain culak ah kan mah Chin nu bak nih 2020 chung mizo gospel hla thimnak ah a mah sakmi nih Top (10) chung dirhmun a van lak khawh vemi cu lomhpi a phu taktak mi a si . Hmailei zong ah Bawipa nih hruai seh law mipi min a that ter tu le Bawipa ram kauhter tu ah hmang chin ko seh .\nTOP (10) MIZO GOSPEL SONG (2020)\n1.Thinlung A Thlir Zawk (Vanlalsailova) 2.Min Hmangaih (Bethsy0 3.Van Hmun Ropui (TBC Zaithanpuia) 4.Hahchawlhna (Vanlalsailova) 5. Mamawh Chhanna Lal Isua (Bethsy,Pensy,Temi Sailo) 6.Harhna Ropui (Zoremi,Ruth,Tete) 7.I Lamah A Tang Lalpa (Vanlalsailova) 8.Amen Kapeta (Melody for Christ ) 9.Iang Len Sung (Itap Thawmah Cover Song) 10.Khawvel Hreawm I Tan Min Ti (Melody for Christ ) hna an si i , Vanlalsailova nih 3 bak a co. chinlandtodaynews siannak in lak mi mi a si.\nPresident A Tuan Ti Lomi Tazacuai Cu Sullam Nge Ti Maw?\nLomhpi Cia Hna U Sih Dr.Ngun Sui Kim Cu Rampi Huap Rian A Tuannak Ah Sinak Sangbik Pek A Si\nSingapore Ram ah Mi Sin-um A Tuanmi Nungak Le Inn Ngeitu Pa Sining Cu Singapore Ram Lawng Silo in Vawlei Pumpi Ah An Mualpho\nKan Hnu Ah Khan Tial Thang A U Le Cu An Pahnih Bak In An Sung Tutan Ah Lai Pasal Tha Ai Phomh Ve Lai Tih Nung Ko\nR.I.P : Pi Ngun Hniang Nih Hi Vawlei Cung A Nunnak In A Kan Liam Tak


Tutan Thantlang Thil Cangmi Cu Nihchuak Hna A Si Pah Mipi Athong Tluk An Chuak Manh – Chin World News Evening\nThantlang mipi cu inn a kangh tiah hlen an tong i theih a si. Thawngpang fiang ngaingai cu a si loh. Mipi athong leng tluk chikhatte an chuak dih. Asinain a kanghnak hmun le hma, a kangmi inn zong hmuh le theih a si lo tiah theih a si. Atu tiang cu zei bantuk thawngpang hmanh a um rih lo.\nHi kong he pehtlai in The Voice Of Democracy timi thawngzamhnak nih a hitihin a taarlangh “June 16 zaan sml 10 tluk ah thantlang palek sakhan pawng ah inn akaang tiin thantlang meithat zung thawng an thanh hna. Thantlang meithat zung zong meithahnak motor 3 bak he leklak an chuak colh.\n“Mipi athong leng tluk cikhat te ah an chuak dih. Asinain khoi ka ahdah, aho te inn akangh zong theih le hmuh asi lo. Mi tam u nihcun hlennak asi lai, asi loah meithat zung an dehnak asi lai tiah ati mi zong an um. Thantlang meithat zung an cawl cangh ning cu an khul arang i upat an tlak ko,” tiah an taarlangh. Credit:The Voice Of Democracy\nAtu lio a hunglinsa ngaimi rampi thimnak kong Salai Lungthli Tum nih a ṭialmi rak rel chih:\n1. Pu LMC cu a dang hmunhma thim awk a ngei lo. Rampi MP cu a ngamh deuh lai lo, peng dang in luh ahcun a tlin lo ding a fiang cia. TT peng State MP hmunhma a tin lo ahcun thimnak luh lo a hau ding a si. Khitluk party caah a caan le chawva a pek i tukum thimnak luh lo ding cu a caah a fak tuk ding khi a si.\nNain, Salai CBT cu thim ding hmunhma tampi a ngei. Thantlang peng in Rampi Hluttaw hmunhma le Hakha peng in State MP or Rampi MP hmunhma ai thim khawh. Hakha peng in ai cuh zong ah tanpitu tampi a ngeimi a si i teinak a hmu kho ko. 1990 election lio hmanh ah Pu Lian Uk cu Hakha peng in a rak i cuh i a tling ko. Atu zong peng dang in mi tampi an rak i cuh ko.\nFederal halnak ding le ceihnak ding hmunhma zong Rampi Hluttaw khi a si. Salai CBT hi federal kong a aupi ngaimi a si. Kanmah lawng federal a duhmi kan si, federal duh ahcun kanmah vote kan pe u timi a aupitu zungzalmi a si.\nNain, atu cu federal kong ceihnak hmun ah i cuh i tim loin State luala ah i cuh ai tim khi sullam a um lo. ‘Tisartlam tlaih kai timh, ka zum ko u’ tiah mipi hmai aukhuan len i Timit va ah Lai meithal puahceh he tisartlam va bawh he ai lo.\nCucaah, State MP caah cun Salai CBT a pam tuk, CNLD EC nih Rampi MP hmunhma an ser piak awk a si. NLD candidate Pu Chan Ham cu tih tuk awk a si lo. Pu LMC nih a ngamh tuk ko lai, a tei ko lai zong ka zumh. Tampi nih nan chim bang, Pu LMC nak cun Salai CBT cu zumh a um deuh hen ta.\nHakha AhTlangval Ngun Dawt Tiphul Khuami Rual BiK Thawng Nih Faak Tukin A Vuak A Thi Tiang An Chuah Dih-VIDEO


Zualko : Pasaltha nih A Nunnak A Pek Than Apoi Taktak Si – FIAKFAIROCK\nZualko : Pasaltha nih A Nunnak A Pek Than Apoi Taktak Si\nTlangval note lawng a si rih mi Bung Myint Aung (kum 19) nih a nunnak a pek than e tiah theih asi. A mah hi SAC ralhrang nih an tlaih hnu ah bia halnak hmun ah an thah lawlaw mi a si tiah an chim.\nBung Myint Aung hi November 22, 2021 ah SAC ralhrang nih an tlaih mi a si. Nizaan November 23, 2021 ah khan Sit-kyaw-zi timi bia halnak hmun ah faak tuk in an hremnak ah a thi tiah PDFS nih an langhter.\nPasaltha mifim, mino te a simi chungkhar nih a dawt tuk mi a si nain a ruak hman sunglawi tein an fimtawl kho ti lo. A ruak fimnak kong ca an tial mi te zoh ah thinlung a faak ngai ngai.\n“Mg. Bung Myint Aung hi mifim cathiam a si. Yangon a umnak sang le veng nih cun an theih ngai ngai mi asi. Mirang holh zong a thiam ngai i ramdang minung an rat caan paoh ah holh a leh piak tawn tu hna zong a si. Sang le veng nih kan bochan mi zong a si” tiah a umnak sang minung pakhat nih Khit Thit media sin ah a chim.\nWhite Board sawhsawh tein a thihnak thawngpang tlawmpal le a ruak fimnak kong cu a chungkhar nih an tial i “Mg. Bung Myint Aung cu November 23, 2021 ah an kan thih tak i a ruak cu November 24, 2021 ah vui a si lai” ti bantuk vial lawng in an lanhgter.\nSAC ralhrang nih an tlaih, an hremnak ah a thi timi te hmanh hringtu nulepa nih an langhter ngam ti lo. An thinlung cu a kekkuai tuk ve ko lai mu. Laikokekjournal\n← R.I.P : Pu That Ling, Thantlang Ralzam nih An Kan Thih Tak E\nNihin Thantlang Khua A Kangh Ningkong Le Thawngpang Cu Hi Ti Hin Asi E →


April Ni 1 Ah Tahankhuapi Chung Mipi Tamnakbik, Bazar Pawng Ah Inn 4 A Kang, A Hliam Mi. – Chintanbo\nNihin, April 1 zaanlei sml 3:30 hrawng ah Tahan Bazar pawng ah inn 2 a kaang, tiah kan theih.Meithat mawṭaw 2 le sangchung mi i bawm in mei cu an hmih khawh. Minung ai hliam mi an um lo, Innchung thilri belte tlawmpal lawng an laak manh tiah theih a si. Zei ruang ah a kangh ti hi hngalh a si rih lo.\nThawng pang dang, FDC timi Federal Democracy Charter Part 1 le Part 2 na rel cang maw Dohthlennak hi acan a sau bak ko lai tinak asi. Mifim mithiam le Politician kip nih mipi cu thazang pek cio le Ruahnak chuah cio asi. Mipi hmaikhap asi bak ti lo. Hmaisuan in ṭhithruai can tampi kan ngei ko nain, kan tlawlh ruangah a chuak mi asi ko. Thingkung maw hau hmasat ding ti le, thingtan in maw kan tuk hmasat lai tiah kan I fian lo caah asi ko.\nFederal Phunghrampi suai hnu ah maw Luban kan I thimh lai Timi ah, kan tlau dih. Laklawh in varal pelh lo, kal fawn lo in kan um caah tu dirhmun hi kan phan. Hruaitu le Luban asimi kip nih tuak cikcek can kan phan cang. Aluan lei hmanh khi asi cang.\nNan Rel Hlan Ah Share Cio Uh,Laipa Awng Min Nih A Tulio Kanram Buainak, Kong A Tial Mi Cu A Relrih Lo Mi Nan Um Sual Ah Rakrel Ve,


Chinram Surbung Airport Ah Tuzing Ah Khan Vanlawng A Tum Cang (+Video) – Onlinenungak\nChinram Surbung Airport Ah Tuzing Ah Khan Vanlawng A Tum Cang (+Video)\nKan zaang mang zong ah kan rak manh bal lo mi le, kan chun mang zong ah kan tuak bal lo mi, ni hin ni ah cun Bawipa nih a kan philh lo i kan Chin ram chungah Vanlawng hmuh khawh a si cang. Ni thaizing zongah Chinram Surbung Airport ah Vanlawng a ttum lio hmuh a si.\nA tanglei ah a Video kan van chiah van lawng a ttum lio le mipi pawl an cawlcangh lio hi van zoh cio hna usih.\nCu Bantuk Fasual Cu A Nu Nih Zu Man A Pek Lo Ruangah A Nu Lu A Tan\nIndia, Telangana khua te i a um mi pa kum 45 mi cu zu tama a si, caw ninga zan ah khan a len nak in zurit buin an inn ah a nu pitar te a si cang mi sin ah a va lawi i phaisa a va hal.\nA nu cu kum 65 mi Putta Chandramma a si i zu cawk nak ding phaisa a hal mi a nu nih a pek duh lo ruang ah a mah a hring tubak a si mi a nu cu fak taktak in a vuak ti si. A tha hnu ah a lu a tan i a nu lu a tan mi cu ai ken i hmundang ah a zam diam. Ramulu hi pathlawi a si i, a nupi he an i then nak a sau tuk cang i, a mah hringtu nu sin ah a um mi a si.\nZarhte zing nazi 7:00am ah a fapa pakhat deuh nih cun a nu ruak cu a hmuh, a lu cu a um ti loh. Cuticun, Telangana police pawl sin ah a va chimh hna i, uico fim he a nu lu cu an va kawl lengmang i, a dongh nak ah tiva kam hlingbur lak ah an va hmuh ti a si.\nTualthattu tu an tlai kho rih loh i, an kawl cuahmah lio a si. Lockdown ruangah chungkhar buainak a tong mi an tam thk. lockdown chungah a ho hmanh nih rian an tuan kho hna loh i an buai dih hna.\nLockdown caan cu an peh than tik ah cun zutama pawl an buai deuhdeuh. chawva a um lo he zudin le an cak tuk tung le buainak a phunphun an tuah. Kerela patung pakhat zong a fanu i online class kainak phone a lak piak i zuman ah a va zuar. A fanu i phone cu khawtlang nih fund kawl in an cawk piak mi a si. (Ref: Wustoo) Credit : Meifar